text: Gustáv Reuss: Hviezdoveda (Časť druhá) - elektronická knižnica Krutohlavove príbehy — obsahuje Krutohlavove príbehy a pamäti o tom, čo sa mu prihodilo na jeho ďalšej ceste a obšírne ale zreteľné pojednanie o Slnku Poznačené od očitého svedka Benuša z Čiernej Lehoty roku 1855. Bolo to práve na Tri krále, keď sa niektorí dobre si prajúci priatelia pozhromažďovali v Jaroslavovej svetlici, aby si skrátili dlhý večer rozprávaním o rozličných, najmä vedeckých predmetoch. Vonku sa sypal krúpový sneh a víchrica dula tak veľmi, že kochy kvílili a dunčali. "To je ale odporný čas, snehu sa až po kolená nasýpalo a vietor až do špiku prefukuje," vstúpil do svetlice celkom premrznutý Benuš, ktorého malý spolok už dávno očakával. "Hiba až nám Krutohlav pustil z balóna lučbárske povetrie,[51] že tak kapeme, veď to človek neslýchal," vstúpil nato Miloslav do svetlice celkom červený a vyšťípaný od zimy. "Ledva som sa mohol sprotiviť návalu víchrice a kydajúcemu sa snehu. A teraz mi ozaj dobre padne zohriať sa." Pristúpil ku košku[52] a trel si ruky nad plápolajúcim ohňom. Okolo neho už údovia malého spolku zaujímali svoje miesta a nakoniec aj on svoje prázdne miesto zaujal. "Nie," odpovedá Benuš rýchlo Miloslavovi, "práve dnes som čítal vo Světozore,[53] že Krutohlav sa vracia do Muránskej doliny." "Čo," vyskočili všetci zo stoličiek. "Krutohlav je na ceste? To je nemožná vec, veď jeho písmo pri Tyre v antalíku[54] na mori plávalo a on sám sa iste utopil." "Voľno," zavolá Jaroslav klopajúcemu na dvere a len čo dopovedal, predstavil sa pred nimi Krutohlav v celej svojej podobe. "Žijem, neutopil som sa, tu som," vykríkol radostne Krutohlav a radom obzeral zhromaždený spolok. Taký šmrk a štabarc nenastal ani v čase zhotovenia balóna ako teraz, keď všetci, omámení nemožnosťou príchodu Krutohlavovho, sa o ňom hmatateľne presvedčili. "Toto si ty, Krutohlav?" maká ho Jaroslav, lebo neveril, že by bol ľudskou bytosťou. A tak ho aj ostatní radom najprv obdivovali, potom sa o ňom presvedčili, nakoniec ho k srdcu tisli a vrúcne bozkávali. Keď sa myseľ celého spolku utíšila, predstúpil Benuš a začal Krutohlavovi vykladať, ako sa zlomky jeho písomností dostali do budínskej hvezdárne vďaka akémusi olejkárovi, ako boli odpísané a do Veľkej Revúcej zaslané, ako sa dostali do Mníšan, a čo oni, jeho pokrvní a priatelia, o jeho výlete na Mesiac mysleli a súdili. Krutohlav dlho, bolestne zakrútil hlavou a dlho ňou neprestával vykrúcať. "Márna je ľudská sila," začal Krutohlav nábožne rozjímať, "málo chýbalo a bol by som odhodlanosť svoju životom zaplatil." "Ako, ako?" spytujú sa ho niektorí ľútostivo. Nato Krutohlav zložil premoknutý kepeň, zavesil ho na klinec ku košku a dal sa zajedať smačnú[55] kapustu a klbásky. Keď sa občerstvil, začal na otázku nasledovne odpovedať: "Je vám, priatelia a pokrvníci moji, známo, ako som balón zhotovil, ako som za vašej prítomnosti z Kohúta do nebies vystúpil a čo som tam videl, našiel a skúsil; bude vám známo aj to, s akými obtiažami som sa potýkal, aby som sa oslobodil od priťahujúcej moci Zeme a zaletel ta, ta, do blahodarnejších končín Mesiaca. Ale márne bolo namáhanie človeka, silám božím ľudská moc neodolá, nikdy neodolá! Keď som rozkázal priviazať mašiny na konce brvien a veľkou mocou som dal strieľať, pre neprozreteľnosť môjho súdruha Kuba sa prihodilo nešťastie, že namiesto toho, aby brvná boli balón do priestoru nebies strkali, zavadili sa o balón a tak nemilosrdne ho rezali, že sa časom všetky povrazy, motúzy, plachty, remene, dratvy a švíky začali trhať. Môj balón vždy väčšmi a väčšmi dolu klesal. Keďže všetky delá a mašiny pripevnené na brvná mali dvadsaťštyri hodín strieľať — a toto nešťastie sa hneď na začiatku prihodilo — balón bol tak sem a tam zmietaný, že som o svojom živote celkom začal pochybovať. Vec neopravila ani všetka moja námaha, neutíšila tresk a durk, ba súc omámení a prestrašení, porobili sme ešte nepriaznivejšie chyby. Tak sa neprestali trhať aj ostatné švíky a šitky,[56] ostatné remene a traky. V náhlosti som vypočítal, že ledva šesť hodín a dve minúty na balóne obstojím, a tak aby vyskúmané veci pre obyvateľov Zeme celkom nezakapali — i keď ja sám zakapem — prišiel som na myšlienku zadebniť všetky svoje písma od antalíka a hodiť ich do mora. To som aj urobil a možnože ich na mori lapil Angličan a predal olejkárovi, lebo tito ľudia veľmi nenávidia všetko, čo slovanstvom čo len páchne. Ako som bol vypočítal, môj balón začal sadať. Vtom som prešiel na pravé krídlo balóna, pretože bolo ľahšie a voľnejšie a vznášalo sa v povetrí. Tak som myslel, že keď aj padnem, Zem ma k sebe nestrhne pätnástorakou mocou. A tak sa aj stalo. Posledná dratva sa roztrhla a môj balón letel s rachotom do mora. Ja, zavesený na krídle balóna, letel som ako orol a sem a tam ma zmietalo. Opásal som sa aj tuhým remeňom a ulapil sa o koniec plachty; vtom ale remeň pukol a málo chýbalo, že som do hlbočín mora nezletel, keby som sa nebol zavčasu konca plachty chytil. Tak to so mnou šesť hodín zmietalo a už som si myslel, že udrela moja ostatná hodina. Ale čo sa stalo. Príduc dole medzi oblaky, tu ozrutná víchrica zúrila, blýskalo sa a strašne hrmelo. Vtom sa blyskne a hrom udrie do tej časti pravého krídla balóna, kde ono bolo povrazmi o balón pripravené. Ja som potom voľnejšie padal — o to skôr ale balón, lebo toto krídlo ho pri lietaní v nebesách držalo. Nato všetko nastúpila taká veľká tma, že som nevidel, kde som a kde letím. V omámení som počul, že protivný koniec krídla kdesi tresol a všetko ako hromom zahrmelo. Ja som pritom stále pohodlnejšie dolu padal, až som zem namakal, aj tak som však neprestal krídlo stále tuho v rukách držať. Ako som sa nazajtra z hlbokého sna prebral, vidím sa na vrchu neprevysokom trnúť. Vezmem svoj malý ďalekohľad, ktorý mi nevedome v ruke ostal, hľadel som do okolia a spatril neznámy svet. Tu i tam behali ľudia v turbanoch, bosí i nahí, ako zvetralci.[57] Čo to? Hľadím a vidím velikánske rumy rozšíreného mesta Bruffa v Malej Ázii, ležiaceho neďaleko Škutari[58] a Carihradu. Čo sa mu mohlo prihodiť? Skúmam." "Zemetrasenie, zemetrasenie, veta, rata," počul som cez Štentorovu trúbu.[59] "Aha," myslel som si, "to zavadenie môjho krídla o vrch — odtiaľ to zemetrasenie. Počkajte málo, ešte ono bude trvať, až sa Jeruzalemom stane a kameň na kameni neostane," vzdychal Krutohlav. "V Slovenských novinách[60] práve stojí, že Bruffa, mesto mnohých sultánov, je už celkom spustošené zemetrasením," vraví Benuš, "či sa to má pripísať krídlu vášho balóna, že tam zavadilo?" "Pravdaže, kameň na kameni neostane," zavŕšil Krutohlav a celá spoločnosť nepochopiteľne obdivovala Krutohlavovo presvedčenie a moc krídla, ktoré také velikánske mesto v rumy pretvorilo. "A či tomu niet pomoci?" spýtal sa Vratislav. "Nie," odpovedal Krutohlav, "pokiaľ sa delá a brvná nevystrieľajú, musí Bruffa trpieť." "A ako dlho to môže trvať?" pýtal sa ďalej Benuš. "To závisí od výstrelu, kedy a ako delá a mašiny vystrelia; preto títo obyvatelia stále počujú huk a vidia blesk v povetrí, ktoré delá robia. Sú to poľutovaniahodní neboráci," skončil Krutohlav svoju reč. "Ale skôr im nemožno spomôcť!" "Odtiaľto, nechajúc krídlo nad Bruffou sa vznášať, šiel som hľadať balón," začal Krutohlav rozjímať. "Hlboké doly a vrchy som prechodil, vznášal som sa po výšinách, preplával močariny a jazerá, vidiac divý i prívetivý ľud, ktorý mi rozprával o novej kométe, čo sa vznáša s krídlom pripevneným na ľavý bok. Pri náležitom vypytovaní sa u tamojších hvezdárov som vyrozumel, že to môj balón bol západným víchrom kdesi na západ hodený. Ako som sa približoval k mestu Abd al-Kurki,[61] počujem a vidím svoj balón, ktorý celý národ obdivoval, a hneď jeden i druhý na večnú pamiatku z neho strokanice, remenčoky, motúzčoky strihal, trhal a rezal. Keby som tam nebol skoro došiel, veru mi ho celkom roztrančírujú. Nikto nevedel povedať, ako a čo to má byť, a to ma tešilo, lebo som ho ešte neporúchaný mohol zase do svojej moci dostať." "Povolám teda remeselníkov z blízkeho mesta, začnem ho napravovať, až sa mi pošťastilo priviesť ho tak ďaleko, že naplniac ho povetrím, preplniac ho jedivom a inou strovou, pred tisícmi a tisícmi som sa hore vyniesol. Už by ma boli obyvatelia aj dolu strhli, keď videli, že môžem odletieť a že oni, príduc o ozrutný balón, na lichote ostanú; ja som však namieril delo medzi nich a všetkých ich rozperúc, letel som k Sevastopoľu. Nechcem byť dlhorečným. Vznášal som sa na nebeskej oblohe a na tejto ceste som Slnko, obyvateľom Zeme neznáme, veľmi pilne pozoroval a zaznačil som o ňom veľmi pamätné veci. Potom som letel nad Sevastopoľom, kde som dajaké malicherné obláčiky spozoroval a akési hučanie, akoby bola myš pišťala. Prejdúc Krym, letel som do Sedmohradska, odkiaľ som sa spúšťal. Spustil som sa v jamine Gerlachskej hole v Tatrách, kde mi aj balón ostal, lebo som si myslel, že keď budem živý a dám sa na cestu, tam môže byť pre neprístupné skaly najlepšie na večnosť zachovaný. Odtiaľ som šiel cez Kráľovu hoľu a dnes cez Hron, až som sa zdravý pri vás ocitol." To boli Krutohlavove krátke, ale jadrné reči a vtom, navzdor zhromaždeniu, celkom unavený sa vystrel a štyridsaťosem hodín pokojne spal. Zajtra sa spolok zase zišiel a neprestával Krutohlava ustavične trápiť, aby sa pozvolil rozprávať o Slnku, čo o ňom vie. Naposledy privolil ich prosbám a napchajúc pipečku duvánom,[62] zasmrkajúc si tabaku, začal rokovať: Krutohlav prednáša o mase Slnka "Nemyslite si, bračekovci, že keď som v tých ďalekých končinách nebeských putoval, všetko náležite obhliadol a čo sa dalo, aj vyskúmal, že by Slnko bolo len také malé, ako sa nám naoko zjavuje. Robí to len prenesmierna vzdialenosť. Veľká blízkosť Mesiaca k našej Zemi robí ho väčším a žiadna iná príčina sa nemôže brať do ohľadu. Za čo vďačíme Slnku, to všetci vieme. Medzi jeho mnohými vlastnosťami vám spomeniem len svetlo, teplo. Čo by sme robili bez svetla a tepla? Uvážte o tom a presvedčte sa, že by sme nemohli žiť. Či by nepanovala večná tma a zima? Čože by sme si počali v tme a zime?" "Dostali by sme svetlo a teplo od Mesiaca," vkročí Jaroslav Krutohlavovi do reči. "Veru nie," odpovedá Miloslav Jaroslavovi. "Keby Slnko vyhaslo, potom by bol aj Mesiac celkom temný, lebo aj jeho Slnko obživuje." "Čujte ďalej," pokračuje Krutohlav, "všetci by sme naraz museli vyhynúť, keby Slnko náhodou vyhaslo. V tom má Miloslav pravdu. Uvážte ale, z akej ohromnej masy pozostáva Slnko. Ani by ste nemysleli, že je 355 000-krát väčšie ako naša Zem!" "Možno ste sa, Krutohlav, pomýlili vo vyslovení," odvetil Benuš, "snáď chcete povedať, že je len 355-krát väčšie." "Tristopäťdesiatpäťtisíckrát je Slnko väčšie od našej Zeme," odpovedá chladne Krutohlav. "A keby sa všetky planéty, ako Jupiter, Saturn, Mars atď., do jedného celku, čiže do jednej hromady zbili, aj potom bude Slnko ešte 700-krát väčšie, ako je masa všetkých planét." "Juj," zhíkli všetci prítomní, "to je nepochopiteľná veľkosť, o tom sa ani myslieť nedá, tým menej rozumom pojať jeho veľkosť." "Už to nie je inak," pokračoval ďalej Krutohlav, "to už je dávno dokázané a o tom som sa aj ja na svojej ceste s istotou presvedčil. Taká ozrutná masa — teda Slnko — rozkazuje všetkým planétam, núti ich okolo seba kolotať a pohybovať sa v svornosti a v poslušnosti. Slnko je stredisko celej planetárnej sústavy a rozkazuje všetkým ako na tróne sediaci samovladár." Krutohlav rokuje o veľkosti Slnka Ledvaže sa mnohé zvedavé otázky o mase Slnka skončili, znovu požiadal spolok Krutohlava, aby ďalej rozprával, čo na balóne o Slnku vymeral a skúsil. "Veľkosť Slnka," pokračoval Krutohlav ďalej, "je skoro ešte nepochopiteľnejšia. Priemer Slnka, čiže dĺžka čiary prevedená krížom cez Slnko, obnáša 180 000 nemeckých míľ, jeho povrch 111 000 miliónov uhorských štvorcových míľ, a tak aj jeho volumen obnáša 3500 biliónov kubických míľ zeme." "To nám nie je možné ani pochopiť," povedal Vratislav. "Vyjadrite sa lepšie, aby sme cez menší počet dostali čistejší pochop o veci." "Tak je," zavolali všetci, "to nepochopíme!" "Pozorujte teda," vraví Krutohlav, a myseľ všetkých sa napína, aby boli poučení. "Vesta, naša planéta točiaca sa okolo Slnka, je tá z najmenších, lebo jej priemer má iba šesťdesiat míľ zeme. Priemer Slnka je teda 3100-krát väčší ako u Vesty. A tak aj telivosť[63] (volumen) Slnka bude v porovnaní k Veste o 30 000 miliónov väčšia." "Ja tomu nerozumiem," skočí mu Benuš do reči. "Počty sú pre môj pochop stále ešte veľké, vyjadrite sa pochopiteľnejšie." "Počuj teda, Benuš! Aby si ma pochopil. Keby si sa mohol stať takým velikánskym obrom, že by si mohol Slnko ako chlieb vyváľať, potom by si mohol zo Slnka vymiesiť 30 000 miliónov gúľ Veste podobných. A keby si chcel vymiesiť zo Slnka gule podobné našej Zemi, potom by si mohol vyrobiť trinásť miliónov zemských gúľ. Ba keby si všetky doteraz známe planéty do jednej gule pomiesil, potom by táto guľa nebola ani 560-tou čiastkou Slnka." Nad Krutohlavovou rečou sa celá spoločnosť zadumala a trnula nad veľkosťou Slnka, ktorá je nepochopiteľná. "Vašimi príkladmi to viete ako jadro z orecha vylusknúť. Nože nám to ešte iným príkladom stelesnite!" žiadajú Krutohlava niektorí. Krutohlav zakrútil hlavou a začal hovoriť: "Staň sa vaša vôľa. Keby sme do stredu Slnka vložili celú našu Zem a keby okolo nej kolotal aj Mesiac, ktorý je od nej vzdialený 50 000 míľ zeme, ešte by polovica z jeho priemeru bola prázdna. Či chápete?" "Pravdaže," odpovedali niektorí, "ale keby niekto chcel urobiť takú cestu ako napríklad Cook okolo našej Zeme, koľko dní by na to potreboval?" spytuje sa žiadostivo Vratislav. "Pútnik, ktorý by každý deň predrobčil desať nemeckých míľ zeme, kým by obišiel Zem, potreboval by 540 dní; keby ale chcel obísť Slnko, potreboval by 59 160 dní, čiže 160 rokov!" "Ach! To musí byť ale ozruta to Slnko, a predsa aké malé sa nám zjavuje, skoro menšie ako Mesiac, a čože je len naša Zem proti nemu?" rozumkoval Vratislav. "Už to nie je inakšie," zakončil Krutohlav a spoločnosť sa rozišla. Hustota Slnka Nazajtra sa zase zišla celá spoločnosť, aby vypočula Krutohlava v jeho dokonalých náhľadoch a aby sa od neho naučila nové veci. Zhŕkli sa teda okolo košku, nakládli plápolajúci ohníček, zapálili si dobrého uhorského dohánu do svojich píp a fajčili prevýborne. Krutohlav, na ktorom sa zakladalo ďalšie rozprávanie, si zase zasmrkal, lebo mu bol na balóne dohán vyšiel a naučil sa preto smrkať. "No, báťa, začnite už, radi by sme vás ďalej o Slnku počuli," prehovoril jeho pokrvný Svatovit. "Počujte," a všetci zrakom sledujú Krutohlava. "Podivuhodná vec je," začal vykladať, "že Slnko, ktoré veľkosťou a masou prevyšuje mnohokrát všetky dohromady zbité planéty, musí predsa len hustotou ustúpiť planétam. Ozrutná veľkosť Slnka a jeho látka (matéria) je štyrikrát kyprejšia (redšia) ako pôda našej Zeme." "Nechápem, čo to boh všetko stvoril," povie Benuš, "a ako vy môžete vedieť, že Slnko je kyprejšie od Zeme?" "Či nevieš, že my hvezdári predpovedáme zatmenie Slnka a Mesiaca na celé roky, ba na celé storočia dopredu a navlas presne; či nevieš, že určíme beh vlasatíc a tieto sa navlas dostavia; myslíš si, že sa nedá vypočítať aj hustosť a kyprosť nám nemakateľných telies? Potom sa veľmi mýliš a..." Svatovít ledva vedel Krutohlava uspokojiť; keď mu ale predložil, že Benuša len náramná zvedavosť popudzuje k tomu, aby sa o možnostiach tejto veci presvedčil, a že nebolo v jeho zámere utrhovať si z neho, Krutohlav sa opäť uspokojil a stal sa zase dobrým. "Buď osvetlený," prehovoril citlivo Krutohlav k Benušovi. "Keď niekto pozná masu a telesnosť (volumen) jedného telesa, potom je veľmi ľahko vynájsť aj hustotu toho istého telesa, lebo táto sa rovná mase dividovanej[64] telesnosťou (volumenom). Hore som vám povedal, že masa Slnka je 355 000-krát a jeho telesnosť 13 000-krát väčšia ako našej Zeme. Keď teda prvý počet z oboch budeme dividovať druhým, potom obdržíme 0,27, čiže takmer štvrtinu; a tak teda hustota Slnka je štvrtina hustoty našej Zeme." Pád telies na povrchu Slnka Keď začal Krutohlav prednášať nový predmet o tom, že ak sa na Slnku vyhodí kameň alebo akýkoľvek iný predmet, akou rýchlosťou na Slnko padá, razom si všetci stolce bližšie k nemu pritiahli. Akože by zvedaví poslucháči neboli uši napínali a nechceli si zamerkovať Krutohlavove slová! Čím viac sa učili, tým boli zvedavejší a Krutohlav sa dal tým bystrejšie rozkladať. "Na našej Zemi," začal vyprávať Krutohlav, "keď sa kameň alebo čokoľvek ťažké do povetria vyhodí alebo napríklad z veže dolu spustí, pád takéhoto telesa dolu na zem je pätnásť par. stôp za sekundu. Kto z vás by tomu neveril, ten nech to sprobuje a istotne sa o tejto pravde presvedčí. Pravda je, že na svojej dlhej ceste som sa ani na Mesiac a o to menej na Slnko nemohol dostať, ale ubezpečujem vás o tom, že keď porovnám mnohé iné otázky zhrnuté do celku, potom keď teleso na Slnku padá, urobí za sekundu 430 par. stôp. A tak pád telesa na Slnko je v porovnaní s jeho pádom na Zemi 29-krát rýchlejší." Celá spoločnosť zamĺkla a obdivovala Krutohlavov um. Nato nepokojný Benuš zdvihnúc sa povedal: "Áno, verím tomu všetkému, ale keď tam na Slnku je pád telies taký strmý, koľkože tam bude vážiť jeden cent?" Všetci očakávali dychtivo odpoveď. "Už z predošlého sa dá zatvárať, že na Slnku je každé teleso, kameň alebo ktorýkoľvek predmet 29-krát ťažší ako na Zemi. Prirodzená vec teda bude, že aj vážka, ktorou by sme vážili, bude dvakrát ťažšia. Tak náš cent záležajúci zo sto funtov bude na Slnku vážiť 2900 funtov, a teda temer tridsať centov našich." "Ej, to by bol dobrý zárobok pre nás," skríkli niektorí, "vziať odtiaľto akúkoľvek látku a odvážiť ju na Slnku a tak ju odpredať; tak by sme ľahko zbohatli. Potom by sviečkár za cent sviec utŕžil na Slnku za tridsať centov sviec, mäsiar za cent mäsa by obdržal toľko ako za tridsať centov, cena bryndze, sadla, slaniny, masla, ba i len študentenfutru by sa tridsaťnásobne odplatila. Ej, či by to bol výborný zárobok; — verím aspoň to —" pripomenul Vratislav, "že by obyvatelia zemskí hladom pomreli, lebo by tam každá kofa bežala a svoje fufnáky[65] by iste tridsaťkrát drahšie predala, ak by tam aj cena všetkého bola taká, aká je teraz u nás, pri našej drahote." Zasmiali sa mnohí nad vtipom Vratislavovým a Krutohlav sa len pod jeden bajúz usmial. "Predstavte si," začal po malej chvíli Vratislav, keď boli vyčerpané všetky náhľady o predchádzajúcom predmete, "predstavte si, akou mocou by vás, Krutohlav, bolo Slnko schytilo a mrštilo o svoju vlastnú pôdu, keby ste sa boli na balóne mohli k nemu dostať?!" "Bračekovci, takú moc si ani predstaviť nemôžete. Tak ako je vám nepochopiteľná veľkosť Slnka, tak aj jeho silu a moc si ledva budete môcť dokonale predstaviť," pokračuje šetrne ďalej Krutohlav. "Nikdy by som ja už nebol kašu dúchal, keby ma bola moc Slnka zachvátila. Keby som bol prišiel do okresu Slnka, bolo by ma takou veľkou rýchlosťou ťahalo, že by som sa bol pre tú rýchlosť alebo zadusil, alebo príduc na Slnko, nebol by zo mňa ani fafrnok ostal. A keby som sa predsa bol tam nejako dostal, keďže vážim stopäťdesiat funtov, na Slnku by som musel vážiť 4350 funtov, a tak by som sa veľmi prirodzene musel udusiť pod svojou vlastnou ťažobou. Ktože by toľko funtov uniesol? Či chápete?" Benuš, ktorý stále premýšľal o nejakej výprave na Slnko alebo na ktorúkoľvek planétu a bol by sa aj o polnoci vďačne k boku Krutohlava pripolčil,[66] veľmi sa zadumal, že by ho taký strašlivý osud trafiť mohol. Spozoroval to celý spolok a každý usmievavo klipkal na Benušovo zadumanie. "Medzitým povážte aj to, bračekovci," rozkladal ďalej Krutohlav, "že hustosť Slnka nie je všade rovnaká, ale že čím väčšmi sa k stredu blíži, tým je hustejšie, čo robí náramná priťahovacia moc Slnka. A tak v tomto stredisku náramný oheň plápolá. Dá sa povedať, že — ako už vieme — hustosť Slnka je od Zeme štyrikrát menšia a môže sa ku kamennému uhliu alebo k smole prirovnať." Vzdialenosť Slnka od Zeme "Už nám o bohvieakých vlastnostiach Slnka rozkladáte a ešte nevieme, ako ďaleko je Slnko od Zeme," spytuje sa Vratislav. "Rozložte nám tú vec a poučte nás." "Buď štedrý a boh na teba nezabudne," odpovedal Krutohlav a začal rozkladať: "Stredná vzdialenosť Zeme od Slnka vynáša 20 665 800 nem. míľ, t. j. dvadsať miliónov šesťstošesťdesiatpäťtisíc a osemsto míľ zeme." "Brr-ŕŕ!" zamrmlal Benuš. "Ta sa ja nikdy nedostanem." "Už či veríte, či nie, mne je to všetko jedno," pokračoval ďalej, "ale ono je od nás tak veľmi vzdialené!" "Taká ozrutná vzdialenosť Slnka od nás sa ani pochopiť nedá," prihovoril sa Jaroslav. "Či by ste nám to Krutohlav, iným spôsobom nemohli vysvetliť?" "Ba áno," odvetil Krutohlav. "Ak by sa tu vystrelila guľa z dela a preletela by každú sekundu 1500 par. stôp, potom by sa na Slnko dostala iba o dačo skôr ako o desať rokov." "To je na zbláznenie človeka, aby všetkým rozum zastal," zamrmlali niektorí, najmä ale Benuš sa už celkom odriekol vypraviť sa na Slnko. Nijako nevedeli dostať Krutohlava na to, aby im ďalej rozprával o Slnku. "Vidím, že ste nedôverliví ľudia, prečo by som teda daromné reči robil?!" rozjatrene odpovedal Krutohlav. "Kto neverí, nech zostane pri svojej viere, nepotrebujem niektorého z vás presviedčať. Nie je z toho žiaden úžitok. Kto sa chce poučiť, nech sám meria — a keď tomu neverí, nech verí aspoň mužom, ktorí sa o to tisícnásobne pokúsili. Viera vás spasí, ale len pravdivá viera!" Na mnohé dohováranie predsa dostali Krutohlava na to, aby vo svojich pravdivých náhľadoch a skúsenostiach pokračoval. Nepáčilo sa mu to síce, lebo nastupoval omnoho citlivejší predmet rokovania a nemyslel, že sa myšlienky jeho poslucháčov v jedno sústredia. Navzdory odpornosti sa predsa len osmelil a takto začal obšírne rozjímať o svetle Slnka: "Svetlo Slnka požívate každý deň, ale možno ste ešte nikdy o ňom nerozmýšľali. Čo by ste si počali vo večnej mrákote? Čo by bolo s vaším telom a duchom bez svetla? Či boh nie je láskavý, že vás k obrazu svojmu stvoril, a ty, človeče, sa smieš ešte rúhať? Skloň tvár svoju pred obličajom božím a kľaknúc na kolená vďaku vzdávaj. Nech ťa viera tvoja nikdy nezanechá, upusť od svetskej márnosti, tak sa dožiješ cieľa!" Krutohlav by bol ešte aj ďalej v plápole ohňa svojho moralizoval, keby sa mu hneď jeden, hneď druhý nebol do jeho vznešeného nadšenia pomiešal. Nato teda Krutohlav znovu: "Počuj divy, človeče!" a začal takto rozjímať: "Bez svetla, ako si môžete myslieť, bola by nielen naša Zem, ale celý planetárny svet len večnou nocou, neprístupnou pustatinou, slovom, čiernym hrobom. Ale svetlo nám dáva moc a silu, a tak: Keď vezmem do ruky sklenený trojuhol (prisma) a pustím naň jeden papršlek Slnka, ukáže sa mi sedem farieb, a to červená, oranžová, žltá, zelena, modrá, indigo a fialovatá. Keby niekto chcel sprobovať jednotlivú z týchto farieb, a to ktorúkoľvek, zase skleneným trojuhlom rozlušťovať, nepremení sa, lebo sú to vlastné farby svetla. Keď sa ale zase všetkých sedem farieb iným sklom dovedna pozbiera, potom sa znova prejaví jeden biely papršlek, a to preto, že je zložený zo siedmich rozličných farieb. Môžete si pomyslieť, ako by to s nami vyzeralo, ak by papršlek slnečného svetla ostal len biely a nedelil by sa na Zemi na sedem farieb. Či by celá príroda nevyzerala bielo, či by každé teleso nemalo farbu podobnú olovu? Či by zora, ba tvár ľudská nemali popolavú farbu? Či by naša dúha nevyzerala šedivo? Či by tisíce hviezd neboli na popolavom nebi šedivé? — Odtiaľ pochádza čerstvosť zeleného listu, čerstvosť trávy našich lúk, ba ani ten diamant by nehral svojimi farbami! Ach! A či zarumenenie peknej slečny by mohol jej miláčik spozorovať?" "Ako múdro je to všetko zariadené," ozve sa Vratislav, ktorý dával na Krutohlavove slová snáď najväčší pozor. "Že papršlek pozostáva zo siedmich farieb, to som ešte od nikoho nepočul tak zreteľne vysvetlené. No ale či taký papršlek už nemá iné vlastnosti, iba že sa dá trojhranným sklom roztrhať na sedem pableskov?" spytuje sa Krutohlava. "Ba áno, ešte niečo nepochopiteľné som spozoroval. Keď sa papršlek hodí na bielu tablu (spektrum), dá sa na nej spozorovať vyše 600 čiarok, ktoré sú hneď hrubé, hneď tenšie, ale všetky sú čierne. Tieto čiary sú rovnobežné." "A na čo sú," spytuje sa Vratislav. "Nevieme, čo by mali značiť, isté ale je, že tak ako ich počet a usporiadanie, aj ich hrúbka, väčšia svetelnosť alebo temnosť týchto čiarok je vždy rovnaká. Aj to je pravda, že mesačné svetlo a svetlo všetkých ostatných planét, ba aj nášho ohňa ukazujú tiež čiarky, ale iného spôsobu a usporiadania. Z toho sa uzatvára, že každé teleso má vlastné svetlo." Krutohlav rozkladá o tenkosti a rýchlosti slnečného svetla "Ačak je voda hustejšia látka (matéria) ako povetrie! Vďaka hustote vody, do ktorej sa zarážajú kolesá parolode, ženie sa paroloď hore prúdom. Povetrie bude tenšie, ale je to látka ešte omnoho hrubšia, ako je svetlo, lebo vtáci, oprúc svoje krídla do povetria, môžu lietať. Svetlo bude zase oveľa tenšia látka ako teplo, lebo ono prejde múry; teplota prejde ale aj cez železo. Takéto postupy sa nachádzajú aj v prírode. Svetlo sa zatiaľ priratúva k látkam neprevážiteľným a ani ho zatiaľ ešte nikto nemohol odvážiť, i keď je teleso, lenže také tenké, že nám nie je možné ho vážiť. Beží k nám zo Slnka náramnou rýchlosťou a neprestajne zo Slnka vychádza. Za jednu sekundu prebehne 1 322 263 miliónov míľ, a tak od Slnka k Zemi prebehne za 8 minút a 13,22 sekúnd. Väčšiu rýchlosť iného telesa ešte nepoznáme. Aká nepochopiteľná moc musí byť v Slnku, ktorá svetlo tak rýchlo odmršťuje, to sa dá pomyslieť!" O slnečnej teplote Ešte každý z Krutohlavových poslucháčov híkal nad nesmiernou rýchlosťou slnečného svetla, keď už nevyzvane prevzal nový predmet a začal vykladať: "Poučte sa ešte aj o teplote Slnka, lebo je veľmi zbrataná so svetlom. Každý deň skusujeme, aký vplyv má na nás teplota. Otázka je, či máme dať väčšiu prednosť teplote, či svetlu." "Ja by som myslel," vraví Benuš, "že teplote!" "A prečo?" spytuje sa Vratislav. "Pretože temní ľudia alebo temné zvieratá ešte žijú, ale bez teploty by celkom vymizli." A Benuš ďalej pokračuje: "Aj Homér,[67] aj Milton[68] boli slepí a merači Saunderson[69] a Enter, keď prišli o oči, ešte hlbšie mysleli. A peštiansky Füredy[70] celkom slepý skladal do nôt slovenské piesne." "To je pravda," potvrdil Krutohlav a dal sa ďalej rozprávať. "Teplota je teda tá látka, ktorá dáva rozdielnym telesám im vlastnú tvárnosť. Ani naša suchá zem, ani moria, ani potoky, ba ani naše povetrie by nemohli zotrvať v terajšej podobe, keby sa im teplota odtiahla; ba s istotou by sa všetko muselo premeniť v pustú, neforemnú masu. Tak keby si odtiahol teplotu z povetria, padlo by na zem ako zhustená kôra. Keby sme nemali teplotu, bol by koniec každému pohybu, tvárnosti a životu. Vďaka teplote premieňame železo, meď, zlato, striebro v tekuté látky. A aký úžitok nachádzame v lučbárstve? Teplota rozháňa parolode a parné vozy. Načo by som ešte ďalej rokoval o úžitku teploty; nechajme to stáť, viem, že ste o nej celkom presvedčení." "Áno," prisvedčili všetci a potešení sa rozišli. Krutohlav rokuje o povrchu Slnka Napriek tomu, že Krutohlavove náhľady o svetle a o teple boli rozsiahlejšie, ako mali byť, predsa sa im ono rokovanie tak zapáčilo, že niektorí neprestali všemožným spôsobom pozorovať slnečnú teplotu a svetlo. Keď sa ale nazajtra poznovu zišli, prehovorili Krutohlava, aby vo svojom prednášaní pokračoval. A on začal: "Bude pre vás asi zaujímavejšie pohovoriť si o povrchu Slnka, ako sa mi predstavoval, keď som na balóne putoval. Je pravda, že o tomto telese vám viem povedať skoro tak málo ako o povrchu najvzdialenejšej hviezdy." "A prečo?" spytuje sa Benuš. "Zaručene pre náramnú vzdialenosť Slnka a pre jeho živé, ohnivé svetlo, do ktorého sa nedá dívať," odpovedá na to Vratislav. "Tak je," prisvedčil Krutohlav. "Nesmierna vzdialenosť Slnka od nás vysmeje všetky naše ďalekohľady. Koľkokrát som ďalekohľadmi vyšetroval z balóna povrch Slnka, vždy sa mi len jedno more plápolajúceho svetla predstavovalo, čiže celé Slnko horelo ohňom svetla. Čím som Slnko lepšie obhliadal, tým istejšie sa mi predstavovala ozrutná pohyblivosť tohoto svetla, ktorá bola taká rýchla, že sa našim víchriciam podobala. Tu som niekedy na tomto plápolajúcom mori svetla zbadal velikánske baky čiernej farby, ktoré čo do veľkosti prevyšovali štyri-päťkrát našu Zem a ktoré za niekoľko dní alebo týždňov úplne zmizli. V susedstve týchto čierňav som pozoroval, a to veľmi často, akési horiace baky, ktoré mali väčšie a čistejšie svetlo ako ktorékoľvek iné svetlo Slnka. A nakoniec aj inde, na celom ostatnom povrchu, kde neboli ani svetlé, ani čierne baky, je poznať svetlejšie, ustavične sa meniace bodky." Či je Slnko oheň Krutohlavovo rozjímanie popudzovalo najmä Jaroslava, až prišiel na myšlienku, že ak Slnko stále horí, musí byť len zo samého ohňa. S tým súhlasili aj jeho iní súdruhovia a pýtali sa Krultohlava, čo si o tom ako najskúsenejší myslí. "Pravdaže, Slnko stále horí," dal sa ďalej rozkladať Krutohlav, "ale verte mi, ono nehorí zemským ohňom. Keby bola pravda, že horí zemským ohňom, či by vari náš oheň — tak ako oheň Slnka — začadil kožu murína vo vzdialenosti dvadsať miliónov míľ? Pritom aj to je pravda, že i na Zemi sa udržuje časť teploty, dá sa to pozorovať pri trení. Keď si trieme ruky, keď diví ľudia trú drevo a získajú oheň, keď sa nám kolesá zapália pri tuhom behu voza, keď sa vŕtaním vyvinuje teplota, keď bitím kovu na kov sa ony zahrievajú atď. Pravdaže, vravím vám, my nie sme bez teploty; ale najhlavnejšia teplota spomedzi všetkých je slnečná. Čím rovnejšie Slnko svieti, tým väčšiu moc má nad nami. V trópoch je len preto tak horúco, že Slnko svieti kolmo. Keď sklom sústredíme slnečné papršleky, zapáli sa nám práchno; taká veľká a nepochopiteľná je moc slnečných papršlekov." "Ale predsa, čo je tomu príčina," preberie Benuš reč od Krutohlava, "že keď som sa po Kriváni v Tatrách táral, čím som vyššie vyšiel, tým bola väčšia zima a svetlo do modrosti padalo, čiže nebolo tak svetlo ako dolu v údoliach. Hoci keď sa človek čo len o osemtisíc stôp priblíži k Slnku, malo by byť teplejšie a svetlo by malo svetlejšie svietiť." Na tieto slová Krutohlav veľmi hlavou zakrútil, oči k zemi spustil a zdalo sa, že veľmi hlboko o tejto veci premýšľa. Nakoniec, akoby mu bola do umu padla vznešenejšia myšlienka, začal takto Benušovi odpovedať: "Svetlo práve zato, že sme očami obdarení — je pre nás niečo relatívne. Aj mne sa zdá, že papršleky Slnka môžu byť samy osebe zimné a len vtedy pália, čiže prejavujú svoju moc, keď sú na sedem farieb roztrhnuté! Zoberme si napríklad drevo; drevo je zimné, keď sa ale lučbársky rozluští, horí veľkým plameňom. Nie je nemožné," pokračoval ďalej Krutohlav, "že slnečné papršleky súc zimné majú tú vlastnosť, že keď uderia o zem, potom vyžarujú teplotu." "Tak potom by naše Slnko mohlo byť práve také temné teleso, ako je naša Zem," skríkol Benuš a trel si ruky. Všetci sa zarumenili nad Benušovými slovami a jedni i druhí mu začali dohovárať, keď tu Krutohlav začal toto znova rozlušťovať. "Nechajte ho," odpovedá Krutohlav, "on si dôsledne počína. Ja sám som na rozpakoch, či Slnko nie je také chladné ako naša Zem." "Ale ako by mohlo byť," vtrhne Jaroslav, "keď jeho horúčosť stále požívame?" "Nesmieme vychádzať z nás," začal Krutohlav odpovedať, "ale vzdialiť sa von zo Zeme a dívať sa nestranne tak na Slnko, ako aj na Zem. Keď niekto pôjde za slnečným papršlekom, tak mu už v Tatrách bude stále chladnejšie a temnejšie. Nakoniec, verte mi, ostane v tme a dokonale zamrzne, ak by sa vznášal ako Ikarus na oblohe nebeskej. Príčina tohoto účinku je veľmi jednoduchá a kotví v tom, že papršleky vznikajú len dotýkaním sa telies, a tak vám ani to nepoviem, že Slnko je temné teleso." Nikdy také hašterenie človek nedožil, aké pri tomto predmete nastalo. Hádankám nebolo konca-kraja, až Krutohlav svojich spoločníkov rozpustil a zavolal navečer, aby dovtedy ochladli. Krutohlav pokračuje v načatom predmete "Väčšina ľudí je takých, ktorí veria vo večný slnečný oheň a ich dôvody nie sú prázdne, ba hádam omnoho silnejšie ako tých, ktorí Slnko vydávajú za temné teleso. Čím väčšmi sa slnečné papršleky približujú k Zemi, tým sú redšie, a na Slnku, odkiaľ vychádzajú z bodky (focus),[71] musia byť také zhustené, že ich pálivosť je na štvorcovej míli 300 000-krát väčšia ako na Zemi." "Tam by nám drevo nebolo treba kupovať, tam by sa nám aj vôl, aj sviňa naraz upiekli," začal vtipkovať Benuš. "Ba uškvarili a naraz zhoreli," odpovedá s úsmevom Jaroslav Benušovi. "Nehádajte sa, ale počúvajte," vraví Vratislav. Krutohlav začal teda ďalej rozkladať. "Nechcem mať dlhé reči, len to vám krátko poviem, čomu väčšina verí. Je možné, že navzdor svojej čiernosti Slnko blnčí stále náramným ohňom, ale aj to je možné, že o horení Slnka nie je ani zmienka." "Dobre," prehovorí Benuš, "keď ale ono stále a už ktovie odkedy blnčí a horí, predsa by sa bolo malo umenšiť." "Práve o tom rozjímam. To nevieme," dal sa Krutohlav ďalej rozkladať, "ozaj nevieme. Chýrečný hvezdár Newton[72] myslel, že časom sa do Slnka hodia kométy, a tak sa Slnko znovu obživuje. To sú ale nesprávne názory, a ja by som tento jav radšej odvodil od elektricizmu.[73] A keď je pravdou, že stále horí, potom musí Slnko tratiť na svojej veľkosti. Keďže ale Slnko poznáme lepšie len od roku 1640, ba aj teraz ešte hádka stojí o jeho priemere obnášajúcom asi 100 nemeckých míľ, potom sa nemôže určiť, či Slnko niečo zo svojej veľkosti stratilo, alebo nie! Keď pripustíme ten názor, že za dve storočia sa Slnko umenšilo len o 2 280 000 stôp, a teda o sto nemeckých míľ, tak sa zase nachádzame tam kde predtým, t. j. nevieme, či sa Slnko horiace ohňom umenšuje, alebo nie?!" "Veľké sú zázraky božie," vzdychol si Jaroslav a Benuš. "Akí sme my ľudia len prach a popol na zemi v porovnaní s obrovskými a nepochopiteľnými telesami; a čo náš rozum v porovnaní s božou múdrosťou!" Krutohlav opisuje slnečné baky Nazajtra sa zase viac údov zišlo, aby boli svedkami Krutohlavovho rozjímania. "Už som niekoľkokrát spomenul slnečné baky; potrebné bude sa o nich poučiť," začal rozumkovať Krutohlav. "Keď som na svojej ceste balónom povrch Slnka pozoroval ďalekohľadom — rozumie sa, že som si založil farebné sklo, lebo inak by som bol pre svetlo otemnel[74] — videl som na povrchu Slnka často väčšie i menšie, obyčajne nepravidelné a nerovnaké čierne baky. Tieto baky sa často samy v sebe premieňajú a menia svoje miesta. Keď som sa každú hodinu díval a pozoroval ich, zazrel som ich hneď väčšie, hneď menšie, berúce na seba rozličnú tvárnosť. Ba aj to som spozoroval, že sa často trhali, inde sa zase dovedna zbili a často celkom z obzoru zmizli. Keď takýto bak zmizne, začne sa najprv umenšovať jeho stred; popolavé kraje baku miznú ostatné. Sú aj baky iného druhu — nemenivé a tri-štyri týždne stále sa zjavujúce. Ich vlastnosť kotví v tom, že ony ako úzke štráfy od východu k západu bežia, trinásť dní sa ukazujú a za toľko dní zase neviditeľné ostávajú. Čím väčšmi hľadíme k stredu, tým širšie sa nám prejavujú, a naopak na póloch sú veľmi úzke." Čo majú baky znamenať "Čo ony značia a môžu značiť?" spytuje sa zvedavo Benuš. "Hneď vám vec vysvetlím, len trochu trpezlivosti." Všetci napli svoje mysle a čakali na Krutohlavovo rozlúštenie. "Keďže sa všetky baky tou istou rýchlosťou od západu k východu ženú, je prirodzené, že nebudú totožné s našimi oblakmi, lebo oblaky bývajú hnané na všetky končiny; tieto ale jeden a ten istý smer držia. Ba nielen ich smer, ale aj rýchlosť oblakov sa má brať do úvahy, lebo slnečné baky si udržujú rovnaký beh." "Keď to nemôžu byť oblaky, čože je to potom?" "Ďalej ony už pre tú príčinu, že na krajoch Slnka sa vždy väčšie prejavujú a v strede sa zase širšie stávajú, nemôžu byť vlastným telesom, ako je napríklad Mesiac k našej Zemi. A preto prináležia k povrchu Slnka, tam sa udržujú. Ich smer — od východu na západ — závisí od kolotania Slnka okolo svojej osi. Bližšie vás, bračekovci, nemôžem poučiť o tom, čo tieto baky vlastne znamenajú. Ale keď uveríte, že ukazujú na akúsi tekutosť a ozrutné pohyby, nevzdialite sa ďaleko od pravdy." Veľkosť slnečných bakov "Ani by si človek nepomyslel, akú ohromnú veľkosť majú slnečné baky. Tak 15. marca 1758 som spozoroval bak, ktorého priemer mal 9000 nemeckých míľ, a bol teda päťkrát väčší ako priemer našej Zeme. Roku 1779 som uvidel iba očami bak s priemerom 27 000 nemeckých míľ, čiže mal priemer pätnásťkrát väčší ako Zem a jeho povrch bol 730 miliónov štvorhranných míľ. Keď takýto bak chce za tri týždne zmiznúť, potom jeho kraje musia denne prejsť 1400 míľ a za hodinu 58 míľ zeme. A táto rýchlosť je šesťkrát väčšia ako rýchlosť našich najväčších víchric. Z toho sa dá poznať, čo sa na Slnku deje. V poslednom čase sa zhusta hovorí aj o väčších bakoch, keď vraj roku 535 ostalo Slnko celkom temné, a to za celých štrnásť dní, a roku 626 bola polovica Slnka dlhý čas zatmená." Názory o bakoch Benuš sa nijako nevedel uspokojiť, keď počul, že vlastnosti bakov sú také zaujímavé. Prosil a neprestával Krutohlava žiadať, aby okrem svojich uvedených domnienok predkladal aj názory výtečných mužov, vraj čo si oni o bakoch myslia? "Takýchto názorov je neopísateľný počet," odpovedá Krutohlav, "ale tie význačnejšie vám môžem v krátkosti predložiť. Tak niektorí boli presvedčení, že ide o trosky, ktoré vyhadzujú sopky, iní verili, že sú to Mesiace Slnka, ktoré sa v jeho blízkosti kolotajú. Galilei[75] ich považoval za oblaky, iní za príchod a odchod svetla (fluxus et refluxus lucis) atď. Chýrečný Herschel myslí, že najvonkajšia vrstva Slnka pozostáva zo svetla, pod ňou je priezračná vrstva a pod touto ako tretia sa pohybuje vrstva podobná oblakom. Keďže svetlo býva zmietané ako orkán, často sa stáva, že svetlo sa rozbije a potom sa tvoria čierňavy." "Tento názor," povedal Benuš, "je najvtipnejším a zároveň aj najjadrnejším poňatím slnečných bakov." Krutohlav predstavuje niektoré baky Benuš neprestával byť zvedavý a chcel sa o nich dokonalejšie presvedčiť a poučiť. "Vravte, vravte, Krutohlav, kto ich spozoroval prvý?" "Harriot,[76] Angličan," odpovedá Krutohlav, "a to 8. decembra roku 1610. Mnoho o nich písal známy jezuita Sajner[77] a chýrečný hvezdár Galilei. Sajnerovo dielo o tomto predmete má 774 veľkých archov. Nechcem tu pripomínať názory iných, ktorí si Slnko predstavovali čisté a nechceli o bakoch nič veriť, ba ani neodporúčali, aby sa uverejnili, lebo vraj bakové Slnko sa vyhlási a bude sa považovať za poškvrnené. Ale pozri, Benuš," vzal Krutohlav kriedu, "a presvedč sa o nich. Tento slnečný bak spozoroval roku 1779 Frisch v Kwedlinburku.[78] Bak pri bode b predstavuje čierne jadro, ktoré obklopuje hmla, tak ako je to nakreslené, i keď inak vyzerá okrúhlo, ako bak vyobrazený pod bodom c. Tak sa zdá, akoby tieto jadrá boli obrúčkovaté vrchy spozorované už na Mesiaci a čísla f, e, d akoby predstavovali hrebeň s bočnými vetvami. Tieto tu naznačené baky našiel roku 1828 Pstorf. Niektoré z nich mali priemer 5880 míľ a 57 a pol miliónov štvorcových míľ. Povrch iných mal do 150 miliónov štvorcových míľ." Aký majú tieto baky vplyv na Zem "Všeobecne sa hovorí," dal sa rozkladať Krutohlav, "že slnečné baky majú na zemský povrch veľký vplyv. Ale vieme o nich málo, a preto sa to nedá náležite určiť. Keď je pravda, že Slnko býva zatemnené tak ako v šiestom a siedmom storočí, potom sa nedá zatajiť ich vplyv na zemskú povetrnosť. Slnko je len zriedkavo bez bakov a tieto sa neukazujú pravidelne. Doteraz sa nedosvedčilo ani to, že by sa dal spozorovať ich nepočet, ba ani to, že by určité končiny Slnka boli pre ne priaznivejšie. Keby nastúpili väčšie a trvanlivejšie baky, potom by zatemňovali Zem a pôsobili by na ňu nepriaznivo." "Slnko sa kolotá dvojnásobne," pokračoval Krutohlav. "A to: 1. Okolo svojej osi, čo dokazujú baky na ňom, ktoré sa po dvadsiatich siedmich dňoch zase ukážu tam, kde boli predtým. Teda deň a noc by tam trvali dvadsaťsedem dní. 2. Okolo seba. Všetky planéty kolotajú v elipse okolo Slnka, ale celá masa vzatá dovedna tiež účinkuje na Slnko a ono sa podľa tejto moci v malom okrese tiež v elipse otáča. 3. Okolo Slnka, mocnejšieho od neho, ktoré je neznáme. Tak aj my bežíme spolu so Slnkom bohvie okolo koho, a to zase v priestore nebeskom neznámo okolo akej hviezdy. Starší Herschel spozoroval, že Slnko sa s celým planetárnym systémom približuje k Herkulovi, lebo vraj už celé storočie sa nám hviezdy v jeho okolí zdajú stále redšie; a že čím sa Slnko viac približuje k Herkulovi, tým hustejšie sa nám javia hviezdy Vola (Tura). Také nepochopiteľné sú cesty božie. Nebude človeka, ktorý by rozlúštil tieto nepochopiteľné zákony. Nikto nevyskúma, kde siaha ich múdrosť. Pokor sa, človeče, pred tvárou jeho! Prach si a prachom ostaneš až naveky, amen!" A vtom všetci vzdychli a Krutohlav svoju veľkú knihu, kde tieto veci popísal, na večnosť zatvoril. [51] lučba — chémia [52] košok — otvorený komín nad ohniskom na peci [53] Světozor (1858 — 1861) — List pro zábavu a literatúru. Príloha Slovenských novín. [54] antalík — súdok na víno alebo pivo [55] smačný — chutný [56] šitky — záševky [57] zvetralec — l. pobláznený, šialený, ten, kto robí neprístojnosti, 2. zoslabnutý [58] Škutari Skutari — mesto pri Bosporskom prielive [59] Štentorova trúba — Stentor, jeden z Grékov pri Tróji, ktorý podľa Homéra kričal takým hlasom ako päťdesiati muži [60] Slovenské noviny (1848 — 1861), vychádzali za Bachovho absolutizmu vo Viedni, ich redaktormi boli D. Lichard, O. Radlinský, neskôr J. Záborský, od r. 1853 mali spolupracovníka Hermennegilda Jirečka. [61] Abd al-Kuri — mesto v južnom Jemene [62] duván — dohán, tabak [63] telivosť — objem [64] dividovať — deliť [65] fufnák — mäkká buchta z bielej múky [66] pripolčiť — pripojiť [67] Homér — grécky epický básnik v 8. stor. pred n. l., o ktorého živote nie sú spoľahlivé správy. Pokladá sa za básnika Ilias a Odysey. [68] Milton John (1608 — 1674) — anglický básnik a publicista, autor eposu Stratený raj, ako aj spisu o slobode tlače a o cenzúre Areopagitica (1644), v ktorom volal po slobode prejavu [69] Saunderson, Nicholas (1682 — 1739) — angl. matematik, autor práce o algebre [70] Füredy, Vladislav (1794 — 1850) — hudobný pedagóg, skladateľ slov. piesní. Z Kollárových Národných spievaniek upravil 25 piesní pre klavír (1837) a do 2. zv. napísal stať o slov. ľud. piesňach. [71] bodka focus — ohnisko [72] Newton, sir Isaac (1643 — 1727) — angl. matematik, fyzik, astronóm, jeden z najvýznamnejších prírodovedcov v dejinách. Dielom Philosophiae naturalis (1687) otvoril novú etapu v mechanike; nebeské a pozemské javy v ňom vysvetľuje v logicky ucelenom systéme, na základe ktorého vytvoril gravitačnú teóriu a fyzikálne zdôvodnil heliocentrickú sústavu. [73] elektricia — zast. elektrina [74] otemnieť — oslepnúť [75] Gallilei, Galileo (1564 — 1642) — tal. fyzik, mechanik, astronóm, jeden zo zakladateľov modernej prírodovedy. R. 1609 skonštruoval trikrát zväčšujúci ďalekohľad, neskôr tridsaťdvakrát zväčšujúci. Objavil ním na Mesiaci pohoria a roviny posiate krátermi; zástanca Kopernikovej heliocentrickej sústavy (Dialógy o dvoch svetoch, 1632). [76] Harriot (1560 — 1621) — angl. matematik. Z jeho algebry vychádzal Descartes. [77] Sajner Scheiner Christoph (1575 — 1650) — nem. astronóm, ako prvý objavil škvrny na Slnku, stanovil dráhu obehu Slnka a sklon jeho osi k ekliptike [78] Kwedlinburg Kwedlinburk, Quedlinburg — mesto v býv. pruskom vládnom obvode magdeburskom. Založil ho r. 924 na slovanskej pôde Henrich Finkenheerd (J. Ptáčnik) ako ochranu pred vpádom Maďarov.


Pred 2 rokmi 07:59 BravoTube telocvičňa, silonky, v posilňovni, váha, hmot, vo fitku


source: CulturaX

text: Vláda schválila novelu zákona o zdr. poisťovniach | HPI - Stredoeurópsky inštitút pre zdravotnú politiku HPI - Stredoeurópsky inštitút pre zdravotnú politiku > Správy > Vláda schválila novelu zákona o zdr. poisťovniach Vládny kabinet v stredu schválil návrh novely zákona o zdravotných poisťovniach. Návrhom novely zákona sa má od začiatku budúceho roka znížiť maximum peňazí, ktoré môže poisťovňa použiť na vlastnú správu, na 3 % z vybraného poistného zo súčasnej úrovne 4 %. Novela zároveň stanovuje, že kladný hospodársky výsledok môže poisťovňa použiť výhradne na úhradu zdravotnej starostlivosti. S navrhovanou novelou zákona nesúhlasia zamestnávatelia, ani samotné súkromné zdravotné poisťovne. "Je to pre nás principiálna otázka, tak prinicipiálna, ako bol Zákonník práce," uviedol k návrhu novely zákona na tlačovej besede po rokovaní vlády predseda vlády Robert Fico. Cieľom vlády podľa Fica je, aby sa systému zdravotného poistenia vrátil verejnoprávny charakter. "Chceme, aby súkromné zdravotné poisťovne ako akciové spoločnosti, ktoré vyberajú od ľudí peniaze na zdravotné poistenie, mali tieto peniaze len vo svojej správe," povedal premiér. Kladný hospodársky výsledok zdravotných poisťovní pritom podľa Fica nemôže zostať v rukách súkromných zdravotných poisťovní, ale sa musí vrátiť do zdravotného systému. Znížením tvorby správneho fondu zdravotných poisťovní sa podľa predsedu vlády dosiahnu "významné úspory, ktoré budeme môcť použiť v zdravotníctve". Ako pokračoval premiér, minister zdravotníctva na základe vládneho uznesenia pracuje na projekte zlúčenia Všeobecnej zdravotnej poisťovne so Spoločnou zdravotnou poisťovňou. "Hľadáme výhody, chceme sa pozrieť na nevýhody a na základe toho sa v budúcnosti rozhodneme," uviedol Fico k možnému zlúčeniu dvoch štátnych zdravotných poisťovní. Podľa ministra zdravotníctva Ivana Valentoviča sú zdravotné poisťovne inštitúcie, ktoré pracujú vo verejnom záujme a s verejnými prostriedkami, pričom sú napojené na systém Štátnej pokladnice. Navrhovanou novelou zákona sa podľa ministra okrem toho zavádza oddelenie účtovníctva verejného zdravotného poistenia od individuálneho zdravotného poistenia. "Trváme na tom, aby sa všetky peniaze, ktoré sa vyzbierajú od občanov tohto štátu v rámci odvodov poistného, premietli do úhrady zdravotnej starostlivosti," zdôraznil Valentovič. Šéf rezortu zdravotníctva sa pritom kvôli navrhovanej novele zákona prípadnej arbitráže zo strany súkromných zdravotných poisťovní neobáva. "Sme presvedčení o tom, že k žiadnym arbitrážam nepríde," povedal Valentovič. Navrhovaná novela podľa neho len "odstraňuje rozdielnosť výkladov vzhľadom na zákon o rozpočtových pravidlách". V tomto zákone sú totiž zdravotné poisťovne podľa ministra definované ako subjekty verejnej správy, ktoré hospodária s verejnými prostriedkami. V súvislosti s návrhom na zníženie správneho fondu zdravotných poisťovní zo 4 % na 3 % z vybraného poistného minister poznamenal, že zdravotné poisťovne "nebudú musieť rušiť pobočky, ale možno budú musieť obmedziť marketingové aktivity", uzatvára agentúra SITA.


Zvýšenie výkonu motora (chiptuning) vozidla Peterbilt 357 10.8L I6 - 335 HP je možné z pôvodných 246 kW (335 HP) až na 316 kW (431 HP) a nárast krútiaceho momentu až na 1068 Nm. Nižšie nájdete parametre pred a po úprave Standard pre vozidlo: Peterbilt 357 10.8L I6 - 335 HP. Modelová rada vyrábaná od roku 2007.\tÚprava tohto modelu sa vykonáva cez diagnostickú zásuvku .\tRiadiaca jednotka motora od spoločnosti Motorola.\tTyp riadiacej jednotky CM875.\tPredpokladaná doba úpravy tohto modelu je 1 - 2 hodiny. Nižšie nájdete parametre pred a po úprave EkoTuning pre vozidlo: Peterbilt 357 10.8L I6 - 335 HP. Modelová rada vyrábaná od roku 2007.\tÚprava tohto modelu sa vykonáva cez diagnostickú zásuvku .\tRiadiaca jednotka motora od spoločnosti Motorola.\tTyp riadiacej jednotky CM875.\tPredpokladaná doba úpravy tohto modelu je 1 - 2 hodiny. Nižšie nájdete parametre pred a po úprave Sport pre vozidlo: Peterbilt 357 10.8L I6 - 335 HP. Modelová rada vyrábaná od roku 2007.\tÚprava tohto modelu sa vykonáva cez diagnostickú zásuvku .\tRiadiaca jednotka motora od spoločnosti Motorola.\tTyp riadiacej jednotky CM875.\tPredpokladaná doba úpravy tohto modelu je 1 - 2 hodiny.


text: Rady a odporúčania seniorom | SENIOR.SK Domov Služby a produkty pre seniorov Rady a odporúčania seniorom Pridal: senior.sk| 15. augusta 2021 | : Služby a produkty pre seniorov 253 upozorňuje seniorov aby boli obozretní voči neznámym osobám, ktoré ich telefonicky kontaktujú z rôznych príčin (napr. meranie teploty, predaj filtrov, ochranných rúšok, dezinfekčných gélov a pod.) a žiadajú o peniaze, odporúča seniorom, aby si skutočnosti uvádzané v telefonickom rozhovore s neznámou osobou ihneď overili u svojich príbuznych alebo iných osôb, ktorým dôverujú, žiada seniorov, aby v týchto prípadochm alebo v prípadoch, kedy vzniká podozrenie z podvodného konania, ihneď kontaktovali Policajný zbor na čísle 158 prechádzajte sa s priateľmi alebo s rodinou, nikdy nie sám, držte si peňaženku blízko pri tele, nie v kabelke alebo taške, ktorú nemáte pod dohľadom, peniaze a doklady nenoste na jednom mieste a POZOR zásadne nie v zadnom vrecku nohavíc, kreditnú kartu alebo väčšie čiastky hotovosti vyberajte, tesne pred použitím, ak ste pasažier alebo vodič, zamykajte si dvere na aute, na parkovanie využívajte strážené parkoviská alebo garáže, parkujte blízko pri vchode alebo strážnika, ak cestujete autobusom, seďte blízko vodiča alebo blízko pri dverách, ak vás niekto alebo niečo znekľudňuje, verte inštinktom a odíďte. namontujte si doma bezpečnostné dvere s murovanou zárubňou a nešetrite na zámkoch, ak bývate na prízemí alebo v rodinnom dome zvýšte svoju bezpečnosť okenicami, mrežami, zasklením bezpečnostnými sklami, uzamykateľnými kľučkami, neskrývajte kľúče do poštovej schránky, pod kvetináče alebo pod rohožku, (namiesto toho si rezervný kľúč nechajte u susedov, priateľov alebo inej dôveryhodnej osoby), ak opúšťate byt, skontrolujte priestor pred dverami panoramatickým priezorom, nikdy neotvárajte dvere bez zaistenia správne inštalovanou a pevnou retiazkou, uistite sa, že Vaša ulica a adresa je jasne vyznačená, aby polícia alebo rýchla zdravotnícka služba našla Váš domov čo najrýchlejšie, ak je Váš dom osamelo stojaci, zvážte namontovanie alarmu, ktorý poskytuje núdzové sledovanie proti krádeži a požiaru. pýtajte identifikačnú kartu s fotografiou od donáškovej služby predtým ako ich vpustíte, od pracovníkov elektrární, plynární a domovej správy žiadajte taktiež preukaz a zistite dôvod prečo sa neohlásili vopred ako je zvykom, neverte všetkému čo znie až príliš dobre na to, aby to bola pravda napr. dovolenka zadarmo, zbierky na liečenie rôznych chorôb, nízke rizika a vysoké výnosy pri investovaní, nikdy nedávajte čísla svojich kreditiek, sociálneho poistenia, bankového konta nikomu po telefóne, nenechajte sa tlačiť do podpisovania čohokoľvek, čítajte všetko pozorne a majte pri sebe niekoho, komu dôverujete, aby všetko skontroloval. so svojimi susedmi nažívajte v priateľstve, oni môžu dohliadať na Vašu bezpečnosť, ako vy môžete pomôcť chrániť ich, požiadajte ich o telefónne čísla domov, či do zamestnania a majte ich vždy po ruke, ak ste videli niečo, čo Vás znepokojilo, porozprávajte sa s nimi, prípadne s domovým dôverníkom, či správcom,


Prijaté texty - Spracúvanie osobných údajov na účely predchádzania trestnej činnosti ***II - Štvrtok, 14. apríla 2016 Postup dokumentu : A8-0138/2016 Spracúvanie osobných údajov na účely predchádzania trestnej činnosti ***II Legislatívne uznesenie Európskeho parlamentu zo 14. apríla 2016 o pozícii Rady v prvom čítaní na účely prijatia smernice Európskeho parlamentu a Rady o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií a o voľnom pohybe takýchto údajov a o zrušení rámcového rozhodnutia Rady 2008/977/SVV (05418/1/2016 – C8-0139/2016 – 2012/0010(COD)) – so zreteľom na pozíciu Rady v prvom čítaní (05418/1/2016 – C8-0139/2016), – so zreteľom na odôvodnené stanoviská predložené na základe Protokolu č. 2 o uplatňovaní zásad subsidiarity a proporcionality nemeckou Spolkovou radou a švédskym parlamentom, ktoré tvrdia, že návrh legislatívneho aktu nie je v súlade so zásadou subsidiarity, – so zreteľom na stanovisko Výboru regiónov z 10. októbra 2012(1), – so zreteľom na stanoviská európskeho dozorného úradníka pre ochranu údajov zo 7. marca 2012(2) a z 19. novembra 2015(3), – so zreteľom na stanovisko Komisie (COM(2016)0213), – so zreteľom na svoju pozíciu v prvom čítaní(4) k návrhu Komisie pre Európsky parlament a Radu (COM(2012)0010), – so zreteľom na odporúčanie do druhého čítania Výboru pre občianske slobody, spravodlivosť a vnútorné veci (A8-0138/2016), (2) Ú. v. EÚ C 192, 30.6.2012, s. 7. (3) Ú. v. EÚ C 67, 20.2.2016, s. 13. (4) Prijaté texty, 12.3.2014, P8_TA(2014)0219.


text: TOP 22 citátov o priateľstve, ktoré by si si mala prečítať Monika J. 9. mája 2019 Life "Krása priateľstva nespočíva v natiahnutej ruke, ani v milom úsmeve, ani v radosti zo spoločnosti; je to duchovná inšpirácia, ktorá prichádza, keď si niekto uvedomí, že v neho verí ešte niekto ďalší, komu je ochotný dôverovať." – Ralph Waldo Emerson "I nešťastia majú pozitívne stránky: dodávajú nám spoznať skutočných priateľov." – Honoré de Balzac "Nič nie je v živote také potrebné ako priateľstvo." – Aristoteles "Priateľstvo násobí radosť a delí žiaľ." – Francis Bacon "Kvety nemôžu kvitnúť bez slnečného tepla. Ľudia sa nemôžu stať ľuďmi bez tepla priateľstva." – Phil Bosmas "Nie nedostatok lásky, ale nedostatok priateľstva zaviňuje nešťastné manželstvo." – Friedrich Nitzsche "Priateľstvo je jediné spojítko, ktoré bude držať svet pohromade." . Woodrow T. Wilson "Nekráčaj za mnou; možno neviem viesť. Nekráčaj predo mnou; možno neviem nasledovať. Kráčaj vedľa mňa a buď mojim priateľom" – Albert Camus "Skutočné priateľstvo prichádza, keď je ticho medzi dvomi ľuďmi pohodlné" – Davis Tyson Gentry "Priateľstvo je ako peniaze, ľahšie získať ako udržať." – Samuel Butler "Priateľ je niekto, kto ťa pozná takého aký si, rozumie čím si prešiel, prijíma to, kým si sa stal, a stále ťa bude podporovať v raste." – William Shakespeare "Nepotrebujem priateľa, ktorý sa zmení keď sa zmením ja, a prikyvuje hlavou, keď prikyvujem ja. Môj tieň to zvládne omnoho lepšie."- Plutarch "Nie je nič lepšie ako priateľ, iba ak priateľ, ktorý zo sebou nesie čokoládu." – Linda Grayson "Priateľ je niekto, kto o tebe vie všetko a stále ťa má rovnako rád."- Elbert Hubbard "Nezničím mojich nepriateľov tak, že z nich spravím svojich priateľov?" – Abraham Lincoln "Môj najlepší priateľ je ten, kto vo mne vyvoláva to najlepšie." – Henry Ford "Priateľstvo je tá najťažšia vec na svete na vysvetlenie. Nie je to niečo, čo ťa naučia v škole. Ale kým sa nenaučíš význam priateľstva, v skutočnosti si sa nenaučil nič."- Muhammad Ali "Niekedy byť priateľom znamená zvládnuť umenie načasovania. Je tu čas na ticho. Čas nechať ísť a povoliť ľuďom padnúť do svojho vlastného osudu. A čas pripraviť sa na pozbieranie kúskov, keď je po všetkom."- Octavia Butler "Existuje magnet v tvojom srdci, ktorý pritiahne skutočných priateľov. Tým magnetom je nesebeckosť a branie ohľadu na druhých; pokiaľ sa naučíš žiť pre iných, budú oni žiť pre teba." – Paramahasa Yogananda


Vedci neveria Trumpovmu vesmírnemu programu, prezident si neuvedomuje cenu projektu - Webnoviny.sk 27. 12. 2017 08:16 Svet Aktuálne správy Aktuálne správy z lokality Svet BRATISLAVA 27. decembra (WebNoviny.sk) – Americký prezident Donald Trump predstavil pred dvoma týždňami svoje predstavy o novom americkom vesmírnom programe, ktorého súčasťou je viacero ambicióznych cieľov vrátane návratu človeka na Mesiac. Základ možnej misie na Mars Podľa Guardianu však Trump „ponechal nezodpovedaných príliš veľa otázok, vrátane časového plánu, rozpočtu, špecifických cieľov a spôsobov, ako ich dosiahnuť“. Práve to podľa denníka vyvoláva u expertov veľkú skepsu. Podľa Johna Logsdona, profesora na Univerzite Georgea Washingtona a zakladateľa rešpektovaného Inštitútu vesmírnej politiky (Space Policy Institute), by návrat na Mesiac bol „významný, takmer historický krok“, všetko však závisí od financií. Nevedia, čo Trump od Mesiaca očakáva Viacerí oslovení vedci si nie sú istí, či si Trump uvedomuje, koľko by založenie základne na Mesiaci stálo. The Guardian pripomína, že keď deklaroval cieľ vyslať človeka na Mesiac John F. Kennedy, zvýšil NASA rozpočet o 89 percent, pričom na sumu, akú agentúra spotrebovala na jednotlivé misie Apollo, by NASA pri svojom súčasnom rozpočte musela šetriť desiatky rokov. Podľa Alana Steinberga z Riceovej Univerzity, ktorý sa dlhodobo zaoberá americkou vesmírnou politikou, je navyše pravdepodobné, že Trumpov záujem o misiu na Mesiac ochladne, keď mu niekto vysvetlí, koľko času je na realizáciu takéhoto projektu treba. „Ak Trump dnes ohlasuje, že ideme na Mesiac, určite tam nepôjdeme ešte za jeho vlády,“ vysvetľuje odborník. Podľa Dreiera je navyše diskutabilné, čo si Trump od prípadnej základne na Mesiaci sľubuje. „Nevyhnutne sa natíska otázka, čo z Mesiaca vlastne potrebujeme? Možno sa tam dá čerpať voda a získavať raketové palivo a mohol by tam byť sklad paliva. Ale aj to by bolo ako budovať benzínovú pumpu v aljašskej divočine bez toho, aby sme tam najprv postavili cestu,“ povedal Dreier pre The Guardian. Viac k osobe Donald TrumpJohn F. Kennedy


source: wikipedia

text: Jan Amos Komenský ( ; * 28. marec 1592, Slovácko† 15. november 1670, Amsterdam, Nizozemsko) bol český a moravský (ale prisvojujú si ho aj Maďari, Slováci, Nemci a pod.) biskup Jednoty bratskej, pedagóg, jazykovedec, prírodovedec, humanista, filozof, politik. Mal slovenských predkov. Jeho priezvisko je pravdepodobne odvodené od obce Komňa v okrese Uherské Hradiště. Vyštudoval teológiu a bol ordinovaný za duchovného Jednoty bratskej. Táto cirkev patrila k protestantským cirkvám v Čechách a hlásila sa k husitským tradíciám. Neskôr sa stal jej biskupom. Po porážke českých stavov v bitke na Bielej hore sa Komenský musel skrývať pred cisárskymi vojskami. V tom čase mu na mor zomrela manželka i dve deti. Východisko z trpkej situácie hľadal v práci. Vtedy začal pracovať na svojej knihe Labyrint světa a ráj srdce. V roku 1628 opustil Moravu a pustil sa putovať po Európe. Finančne ho pri tom podporovala bohatá šľachta, ktorá si vážili jeho prácu. Zavádzal úplne nové spôsoby v školskej dochádzke. Hlásal, že školská dochádzka musí byť povinná pre každé dieťa, či je bystré alebo hlúpe, bohaté alebo chudobné. Preslávil sa na svoju dobu revolučnými tvrdeniami „opakovanie je matkou múdrosti“ a „škola hrou“. Jeho filozofia sa nazýva pansofia. Ústrednou filozofickou ideou J. A. Komenského je myšlienka jednej harmónie ovládajúcej celý kozmos. Komenského filozofické úvahy sa sústreďujú na súvislosť zmyslu všetkého bytia. Tak ako je pre prístup F. Bacona k svetu príznačná indukcia, a pre R. Descarta evidentná dedukcia, tak je pre Komenského typický postup synkritickou metódou. Deň jeho narodenia, 28. marec, je na Slovensku a v Česku Dňom učiteľov; Svetový deň učiteľov pripadá na 8. október. Citát Podľa Komenského je dieťa predmet, ale aj vzor pravej obnovy. Dielo [[File:Via Lucis.tif|thumb|Via Lucis', 1668]] Linguae Bohemicae thesaurus, hoc est lexicon plenissimum, grammatica accurata, idiotismorum elegantiae et emphases adagiaque (Poklad jazyka českého), 1612-1656 Problemata miscellanea, 1612 Sylloge quaestionum controversarum, 1613 Grammaticae facilioris praecepta, 1614-1616 O andělích, 1615 Theatrum universitatis rerum, 1616-1627 Retuňk proti Antikristu a svodům jeho, 1617 O starožitnostech Moravy, 1618-1621 Spis o rodu Žerotínů, 1618-1621 Mapa Moravy (Moraviae nova et post omnes priores accuratissima delineatio autore J. A. Comenio), 1618-1627 Listové do nebe, 1619 Manuálník aneb jádro celé biblí svaté, 1620-1623 Pŕemyšlování o dokonalosti kŕesťanské, 1622 Nedobytedlný hrad jméno Hospodinovo, 1622 Truchlivý, díl první, 1623 Labyrint světa a lusthaus srdce, 1623 O poezí české, 1623-1626 Truchlivý, díl druhý, 1624 O sirobě, 1624 Pres boží, 1624 Centrum securitatis, 1625 Vidění a zjevení Kryštofa Kottera, souseda a jircháře sprotavského, 1625 Překlad některých žalmů, 1626 Didaktika česká, 1628-1630 Didactica magna, 1633-1638 Schola pansophica, 1650-1651 Primitiae laborum scholasticorum, 1650-1651 Opera didactica omnia, 1657 De bono unitatis et ordinis, 1660 De rerum humanarum emendatione consultatio catholica Orbis pictus Brána jazykov otvorená Schola ludus Dielo v elektronickej podobe Dveře gazyků otewřené. Praha: [s.n.], 1805. 280 s. - dostupné v Digitálnej knižnici UKB Orbis sensualium pictus trilinguis. Leutschoviae : Typis Samuelis Brewer, Anno Salutis 1685. 484 s. - dostupné v Digitálnej knižnici UKB Janua Linguarum Reserata Quinque-Linguis. Amstelodami : Apud Ludovicum & Danielem Elzevirios, 1661. 881 s. - dostupné v Digitálnej knižnici UKB Orbis pictus von Amos Comenius. [Nürnberg]: [s.n.], 1770. 263 s. - dostupné v Digitálnej knižnici UKB Orbis Pictus, in hungaricum et germanicum translatus. Po'sonban: Weber, 19. stor. 172 s. - dostupné v Digitálnej knižnici UKB Janua Linguarum reserata aurea. Pragae : Typis Archi-Episcopalibus in Collegio S. Norberti excudebat paulus Postrzibacz, Anno 1667. 506 s. - dostupné v Digitálnej knižnici UKB Poznámky Referencie Literatúra KOPECKÝ, Jaromír PATOČKA, Jan KYRÁŠEK, Jiří: Jan Amos Komenský : Nástin života a díla.'' Praha : Státní pedagogické nakladatelství, 1957. 275 s. + 45 čierno-bielych obrazových príloh. Pozri aj komeniológia pansofia synkritizmus Univerzita Komenského v Bratislave Pamätník J. A. Komenského diela J. A. Komenského v Digitálnej knižnici Univerzitnej knižnice v Bratislave diela, ktorých autorom alebo témou je J. A. Komenský v online katalógu Univerzitnej knižnice v Bratislave Iné projekty Externé odkazy Jan Amos Komenský (1592 – 1670) – bibliografia (v češtine) synkritizmus Komenského, J. A., in: Glosár synkriticizmu Zdroj Jan Amos Komenský Osobnosti na česko-slovenských poštových známkach Osobnosti na českých poštových známkach Osobnosti na nemeckých poštových známkach Osobnosti na česko-slovenských bankovkách Osobnosti na českých bankovkách Osobnosti Evanjelického kolégia v Prešove


Navyše, ani zideologizované prostredie, v akom sa nachádza väčšina svetovej populácie, nie je bez chybičky krásy. Vlastnia médiá, vlastnia politikov, vlastnia expertov. No napriek tomu bežní ľudia ich manipulačným schémam podliehajú iba naoko. Upozornil na to napríklad americký politológ James Scott vo svojej antropologickej štúdii Dominancia a umenie odporu. Ako preukázal, utláčané spoločenské triedy, napríklad otroci v otrokárskych zriadeniach, svoj súhlas s režimom a spoločenským usporiadaním prejavujú iba navonok. Na verejnosti veľmi ostentatívne ukazujú svoju poslušnosť, disciplínu a submisivitu. To však neznamená, že vedome súhlasia a zdieľajú všetky ideologické nezmysly, ktoré produkuje systém, aby legitimizoval nespravodlivosť a nerovnosť. Títo ľudia vnútorne nezdieľajú hodnoty utláčateľského systému, iba to zdarne predstierajú, pretože to potrebujú ku svojmu prežitiu. Vo chvíli, kedy je možné realizovať svoje skutočné záujmy a hodnoty, po svojej príležitosti spontánne siahnu, resp. vystrčia sa z ulity predstieraného súhlasu.


3. carbon tanier plastom karbónu ľahkým tlakom, aby dolnej časti potiahnuté plastu betónových povrchov, stacionárne zhutnenia práce gumový valček smere vlákien, uhlíkových vlákien a uhlíkových doska gumy lisované z oboch strán, že kompaktný bez otvorov;


Usmernenia a zdroje pre tlačené a online publikácie určené pre zamestnancov EÚ, dodávateľov a všetkých autorov a vydavateľov, ktorí majú záujem o referenčné materiály EÚ Vydavateľstvá - Úrad pre publikácie Tento medziinštitucionálny úrad publikuje dokumenty, brožúry a knihy, ktorých autormi sú inštitúcie, agentúry a iné orgány EÚ. - Vlajka EÚ Stiahnite si obrázok vlajky EÚ a zistite, ako ho správne používať. - Symbol eura Stiahnite si komprimovaný obrázok s inštrukciami vo formáte jpg. - Vizuálna identita Európskeho parlamentu Na tejto platforme si môžete stiahnuť všetky informačné materiály o rôznych inštitucionálnych kampaniach a podujatiach Európskeho parlamentu vo všetkých úradných jazykoch. - Vizuálna identita Rady Vizuálna identita členov „rodiny Rady“, t. j. Európskej rady, Rady Európskej únie, samitu eurozóny, Euroskupiny a Generálneho sekretariátu Rady, sa odvíja od spoločného loga. Autori - Eurovoc Viacjazyčný tezaurus pojmov týkajúcich sa politiky, práva, ekonómie a ďalších oblastí súvisiacich s EÚ. Internetoví vydavatelia a autori - Príručka pre poskytovateľov informácií Príručka pre osoby, ktoré pracujú s webovými stránkami EÚ vrátane správcov, redaktorov a tvorcov webových stránok, poskytovateľov obsahu a zmluvných partnerov.


WC sedadlo z bambusu a drevovláknitej dosky Wenko Steering Wheel, 44 × 37,5 cm | Bonami WC sedadlo z bambusu a drevovláknitej dosky Wenko Steering Wheel, 44 × 37,5 cm Originálne WC sedadlo rozžiari aj takú vec akou je samotný záchod. Wenko vie jednoducho priniesť také doplnky, ktoré by len málokto čakal ♥ 44 x 37.5 cm (dĺžka x šírka) keď im bude doručená ich prvá objednávka. https://www.bonami.sk/p/wc-sedadlo-z-bambusu-a-drevovlaknitej-dosky-wenko-steering-wheel-44-37-5-cm Pošlite priateľom túto adresu.


Prikrývky a deky Sk Trendová mäkká deko s jednorožscom sa zapáči nielen malých dievčatkám. Pekná rozprávková bytosť je kultová a nesmie chýbať v žiadnej spálni. V kombinácii s pestrou dúhou a roztomilými srdiečkami pôsobí obzvlášť rozkošne. Na pohovke, posteli, kresle alebo ako darček: deka Jednorožec vždy spraví.. Mäkká deka v tvare morskej víly na leňošenie a snívanie. Výnimočný tvar deky určite poteší malých fanúšikov Morskej víly. Farba: Modrá Vrchný materiál: 100% akryl Veľkosť: 0.. Jednofarebná deka sa hodí do každej spálne a skrášli vám atmosféru. Vaša posteľ bude upravená. Pekný prehoz s ultrasonickým prešívaním pôsobí moderne v príjemných farbách. Ideálne sa hodí ako kombinácia k vankúšom. Praktická a štýlová: jednofarebná deka s prešívaním. Farba: Béžová Vrchný.. Vkusná deka "Volán" sa prezentuje s elegantným dizajnom a skrášli spálňu. Highlightom deky je očarujúca čipka. Pekné decentné farby dopĺňajú jej vzhľad. Zakúpiteľná v štyroch rôznych veľkostiach. Pre romantickú a útulnú atmosféru: deka "Volánik". Farba: Béžová Vrchný materiál: 100% polyester;.. Mnohostranne použiteľná, pestrá. Tento obývačkový doplnok môžete použiť ako prehoz na pohovku, kreslo alebo ako dennú deku na posteľ. Deka má farebný štýl a môžete ju položiť na nábytok ako ochranu. Ceny sa vzťahujú na 2 ks obliečok na vankúš ale nie sú zobrazené a preto prosíme o pochopenie... Behúň na gauč (veľ. 1-4) je vybavený s protišmykovou vrstvou, pasujúce obliečky na vankúše v 2-dielnom balení nájdete pod veľkosťou 5. Nevhodné pre kožené a koženkové sedačky. Farba: Hnedá Vrchný materiál: 90% polyester, 10% polyamid Veľkosť: kreslo 50/150 cm,2ks v balení kreslo 150/50 cm,2-sedačková.. Veľmi romantická a elegantná, obdržíte ju v rôznych veľkostiach. Objednajte si k deke taktiež obliečky na vankúše pod veľkosťou 7-9 v dvojitom balení a spestrite si svoju spálňu. Farba: Biela Vrchný materiál: 100% polyester Veľkosť: dvojlôžková posteľ 200 cm bez čela pri nohách 280/250.. Potlačená deka vhodná ako prehoz na pohovku a kreslo, ako obrus alebo ako deka na posteľ. Farba: šedá Vrchný materiál: 100% bavlna Veľkosť: 140/210 cm,210/280 cm,2ks v balení obliečky na vankúše 40/40 cm.. Deka s kvetovanou aplikáciou. Obdržateľná v rôznych veľkostiach. Objednajte k tomu vankúše pod veľ. 7 a 8 v dvojbalení, súprava vám skrášli vám spálňu. Farba: Ružová Vrchný materiál: 100% polyester; Výplň: 100% polyester Veľkosť: jednolôžková posteľ s čelom pri nohách 140/210 cm,jednolôžková.. Prehoz s etnickým štýlom a so strapcami. Dvojdielne balenie obliečok na vankúše. Farba: čierna Vrchný materiál: 100% bavlna Veľkosť: 2-sedačková pohovka 250/330 cm,kreslo 250/240 cm,3-sedačková pohovka 250/380 cm,2ks v balení poťah n.. Potlačená deka s nápisom. 2 ks obliečok na vankúš žiaľ nie sú zobrazené, prosíme o pochopenie. Farba: šedá Vrchný materiál: 100% polyester; Výplň: 100% polyester Veľkosť: dvojlôžková posteľ 200 cm bez čela pri nohách 280/250 cm,dvojlôžková posteľ 200 cm s čelom pri nohác.. Prehoz s motívom púpavy, vo veľ. 5 sú zakúpiteľné pasujúce obliečky na vankúše v 2-dielnom balení. Ceny sú aj pre dvojdielne balenie s dvomi obliečkami na vankúš, žiaľ nevieme iným spôsobom zobraziť a prosím vás o vaše pochopenie. Farba: šedá Vrchný materiál: 70% polyester, 15% bavlna, 15% polyakryl.. Kategória prikryvky a deky obsahuje 19 produktov z internetových obchodov.


source: fineweb

text: Manchester |Manchester| |Mesto| |Motto: Concilio Et Labore| |Prezývky: Cottonopolis, Warehouse City, Rainy City, Madchester, Mancunia| |Štát||Spojené kráľovstvo| |Konštituentná krajina||Anglicko| |Región||North West England| |Ceremoniálne grófstvo||Veľký Manchester| |Rieky||River Irwell, Medlock, Irk, River Mersey| |Nadmorská výška||38 m n. m.| |Súradnice| |Rozloha||115,65 km2 (11 565 ha)| |Obyvateľstvo||498 800 (2011)| |Hustota||4 313,01 obyv./km2| |Časové pásmo||GMT| |- letný čas||UCT+0| |PSČ||M| |Telefónna predvoľba||0161| Poloha mesta Manchester v rámci Spojeného Kráľovstva |Wikimedia Commons: Manchester| |Webová stránka: http://www.manchester.gov.uk| Obsah - 1 Charakteristika mesta - 2 Dejiny - 3 Geografia a podnebie - 4 Ekonomika - 5 Správne členenie - 6 Doprava - 7 Kultúra - 8 Náboženstvo - 9 Vzdelanie - 10 Šport - 11 Turistické atrakcie - 12 Partnerské mestá - 13 Iné projekty - 14 Externé odkazy Charakteristika mesta[upraviť | upraviť zdroj] Manchester je v súčasnosti centrom umenia, mediálneho priemyslu, vysokoškolského vzdelania a obchodu. Samotné mesto má asi 437 000 obyvateľov a oblasť Veľkého Manchesteru (zahŕňa okrem iného vlastný Manchester, Trafford, Tameside, Salford, Wigan, Bolton, Bury, Oldham, Rochdale a Stockport) asi 2 240 000 obyvateľov. Centrum mesta, ktoré je na zozname pamiatok chránených UNESCO, je pozoruhodné pre svoju polohu blízko siete kanálov a mlynov, ktoré zaznamenali najväčší rozvoj v období Priemyselnej revolúcie v 19. storočí. Dejiny[upraviť | upraviť zdroj] Názov mesta pochádza z latinského mena (zrejme keltského pôvodu) Mamucium – zloženého z mamm – prsia a staroanglického ceaster – tábor. Oblasť Manchesteru bola osídlená už predtým, ako do Anglicka prišli Rimania. V čase, keď Rimania tiahli proti Brigantom, nechal rímsky vojvodca Agricola postaviť na východnom brehu rieky Irwel pevnosť. Táto dočasná stavba bola niekoľkokrát prestavovaná a stala sa významnou zastávkou na ceste na sever k pevnostiam v Chesteru a Yorku. Severná brána pevnosti a časť hradieb bola rekonštruovaná blízko Castlefieldu. V stredoveku tu nexistovalo opevnené pánske sídlo. Thomas De La Warre, šľachtic a kňaz, venoval asi v roku 1422 tento statok a okolité pozemky cirkvi, aby tu vznikol internát pre kňazov, a začal stavbu univerzitného chrámu. Z internátu je dnes Chetham's School of Music a chrám bol základom dnešnej Manchesterskej katedrály. Manchester sa potom, keď obdržal kráľovský patent pre usporiadanie trhov roku 1301, stal významným obchodným centrom oblasti. V 14. storočí sa Salford a Manchester stali domovom komunity flámskych tkáčov, ktorí sa tu usadili, vyrábali vlnené odevy a začali tak tradíciu tkania plátna. Priemyselná revolúcia v poslednej štvrtine 18. storočia zmenila pôvodne malé obchodné mesto na významné priemyselné centrum. Vlhké podnebie vyhovovalo spracovaniu bavlny a rozvoj parou poháňaných strojov urýchlil proces tkania. Manchester sa tiež stal významným distribučným strediskom s mnohými skladmi. Výstavba Bridgewater Canal, prvého umelého vnútrozemského kanálu vo Veľkej Británii, podporila rozvoj priemyslu dostupnosťou lacného uhlia. Spojazdnenie Liverpool and Manchester Railway, prvej železnice na svete pre osobnú dopravu, ďalej urýchlilo rozvoj mesta a jeho okolia. Počet obyvateľov mesta rýchle rástol tým, ako sa ľudia z okolia aj z iných častí krajiny sťahovali za novými pracovnými príležitosťami. Veľký počet ľudí sem smeroval predovšetkým z hladomorom postihnutého Írska. Vplyv írskej komunity je v Manchesteri veľký až do dnešných čias a každý rok v marci sa tu koná veľká oslava sviatku svätého Patrika. Významná vlna imigrantov (veľká časť z nich boli Židia) v tej dobe pochádzala aj zo strednej a východnej Európy. Na konci 19. storočia tak bol Manchester kozmopolitným mestom. Na konci 19. storočia bol vybudovaný Manchester Ship Canal - takmer 60 km dlhý kanál od Salfordu až k Merseyskej zátoke pri Liverpoolskom prístave. Tento kanál umožnil zaoceánskym plavidlám pristávať v doku Manchesterského prístavu. Manchester bol v medzivojnovom období postihnutý krízou, ktorá sa dotkla predovšetkým textilného priemyslu. V dobe druhej svetovej vojny sa v meste vyrábali lietadlá pre Royal Air Force z ktorých najznámejší bol bombardér Avro Lancaster. Manchester bol častým terčom nacistických náletov, ktoré zničili značnú časť historického centra mesta a vážne poškodili katedrálu. 15. júna 1996 vybuchla v centre mesta bomba nastražená IRA. Výbuch zranil asi 200 ľudí, nespôsobil žiadne úmrtia ale vážne poškodil centrum mesta. Pri následnej rekonštrukcii boli vybudované komplexy budov, napríklad Printworks a ďalšie stavby pre nákupy a zábavu. Roku 2002 mesto hostilo 17. Hry Spoločenstva národov. Manchester sa tiež dvakrát, v rokoch 1996 a 2000, uchádzal o usporiadanie Olympijských hier. Geografia a podnebie[upraviť | upraviť zdroj] Manchester sa nachádza v oblasti, ktorá má kruhový tvar, na severe ohraničená Peninskými vrchmi a na juhu Cheshirskou nížinou. Centrum mesta je situované na brehu rieky River Irwell, neďaleko od sútoku riek Medlock a Irk. Rieka Mersey preteká južným okrajom Manchesteru. Väčšia časť mesta, predovšetkým jeho južná časť, sa nachádza na rovine, a ponúka tak z vysokých budov výhľad na hory. Geografická charakteristika mesta mala významný vplyv na jeho rozvoj. Jedna sa predovšetkým o podnebie, prístup k moru, dostupnosť vodnej energie a blízkosť pobrežia. Manchester má povesť mesta s vlhkým podnebím a daždivým počasím. Priemerný roční úhrn zrážok je 809 mm, čo znamená, že táto povesť nieje príliš zaslúžená. Toto číslo je menšie ako ročný úhrn zrážok napríklad pre Plymouth, Cardiff alebo Glasgow. Pre porovnanie pre New York je to 1 200 mm a Rím má úhrn zrážok porovnateľný. Zrážky majú relatívne slabú intenzitu, ale trvajú väčšinou dlhšiu dobu. Manchester tak má relatívne vysokú vlhkosť ovzdušia. Ekonomika[upraviť | upraviť zdroj] Pre Manchester je typické veľké množstvo kancelárskych priestorov. Central Business District sa nachádza v centre mesta vedľa Piccadilly zo stredom na uliciach Mosley Street, Deansgate, King Street a Piccadilly. Nové kancelárie sa začínajú stavať aj v oblasti na západ od Deansgate v Spinningfields. Prvou významnou stavbou v tejto časti mesta bola centrála Royal Bank of Scotland. V budúcnosti tu má vyrásť aj 110 m vysoká budova justičného centra Crown Court. Neďaleko centra mesta v Salford Quays je plánovaná regenerácia oblasti využívanej skôr pre stavbu lodí (obdoba londýnskej oblasti Docklands) s využitím pre stavbu call center. Nedávno (jún 2006) bol oznámený zámer o presťahovaní niektorých redakcií BBC do Quays z Londýna. Manchester je hlavným nákupným centrom severu Anglicka. Existujú tu dva hlavné nákupné centrá – Manchester Arndale Centre v strede mesta a Trafford Centre nachádzajúce sa mimo hranice Manchesteru. V strede mesta sa tiež nachádzajú menšie obchodné centrá – Triangle, zamerané na mladú klientelu a Royal Exchange Centre. Správne členenie[upraviť | upraviť zdroj] Roku 1974 bol Manchester vyčlenený z grófstva Lancashire a bol vytvorený metropolitný okres Manchester. Manchester je začlenený do 4 úrovni správy – Rada mesta Manchester, región North West England, Parlament Veľkej Británie a Parlament Európskej únie. Manchester je tiež súčasťou metropolitného grófstva Veľký Manchester, aj keď rada tohoto grófstva bola zrušená v osemdesiatych rokoch 20. storočia a mesto a ďalšie okresy sa stali samostatnými správnymi jednotkami (unitary authority) s výnimkou niekoľkých málo činností zaisťovaných na úrovni grófstva. Manchester sa ďalej člení na mnoho obvodov, ktoré však nemajú úroveň správnych jednotiek. Rada mesta Manchester je správnym orgánom pre metropolitný okres Manchester. Manchester je rozdelený do 32 volebných obvodov, v ktorých je volených 96 radných, traja z každého obvodu. Volebné obvody do rady mesta: Pre voľby do Parlamentu Veľkej Británie je Manchester rozdelený do piatich obvodov - Manchester Central, Manchester – Blackley, Manchester – Gorton, Manchester – Withington a Wythenshawe a Sale East. Manchester je súčasťou volebného okrsku North West England pre voľby do Parlamentu Európskej únie. Doprava[upraviť | upraviť zdroj] Manchester má veľmi dobrú úroveň dopravnej infraštruktúry. Sieť komunikácii v meste je jedna z najhustejších v Spojenom Kráľovstve a oblasť Veľkého Manchesteru má najväčšie percento diaľnic v rámci krajiny. Liverpool and Manchester Railway bola prvou železničnou traťou na svete dopravujúca cestujúcich. Ďalšou významnou dopravnou službou v Manchesteru je taxi služba s typickými autami Black Cabs a na rozdiel od iných miest je cena tohoto spôsobu prepravy prístupná a mesto je popretkávane hustou sieťou stanovísk taxi služby. Letecká doprava[upraviť | upraviť zdroj] Letisko Manchester International, skôr Manchester Ringway Airport, je tretie letisko Spojeného Kráľovstva v počte vybavených cestujúcich a je vybavené zvláštnou železničnou stanicou. V roku 2005 toto letisko vybavilo 22,1 miliónov pasažierov a poskytovalo priame spojenie do viac ako 180 miest vykonaných 90 leteckými spoločnosťami. Medzi destináciami, ktoré sú dostupné priamym spojením je možné uviesť New York, Chicago, Boston, Philadelphia, Atlanta, Orlando, Miami, Houston, Las Vegas, Toronto, Antigua, Barbados, Damask, Dubaj, Abú Zabí, Doha, Teherán, Karáčí, Islamabad, Láhaur, Kuala Lumpur a Hongkong. Letecká linka medzi Manchesterom a Londýnom je jedným z mála rušných vnútroštátnych spojov a je veľkou konkurenciou železničnej doprave. Letisko Barton Aerodrome je jedným z najstarších letísk na svete a je stále v prevádzke. Je využívané ako letisko pre helikoptéry a jeho krátku trávnatú pristávaciu dráhu využívajú malé lietadlá. Na tomto letisku sa nachádza najstaršia letecká kontrolná veža na svete. Cestná doprava[upraviť | upraviť zdroj] Manchester, podobne ako Londýn, má cestný okruh – M60. Na rozdiel od Londýna prechádza M60 okrajovými časťami mesta a poskytuje tak kvalitné spojenie do centra mesta. Hlavná dialnice spojujúca Manchester s okolím sú M56, M6, M61, M62 a M66. Väčšina z nich ústi na M60. Železničná doprava[upraviť | upraviť zdroj] Manchester má historické prvenstvo v prevadzkovaní železničnej dopravy, pretože tu roku 1830 vznikla prvá železničná linka pre prepravu cestujúcich Liverpool and Manchester Railway. V priebehu dalších 50 rokov bolo mesto obklopené niekoľkými železničnými stanicami – Manchester London Road (dnes Manchester Piccadilly), Manchester Victoria, Manchester Central, Manchester Mayfield a Manchester Exchange. V šesdesiatych rokoch 20. storočia boli niektoré z nich uzavreté pre cestujúcich a v prevádzke zostali iba stanice Manchester Victoria a Manchester Piccadilly. Expresné vlaky do Londýna vychádzajú zo stanice Piccadily a cesta trvá približne 2 hodiny a 15 minút. Blízko centra mesta sa nachádza niekoľko menších železničných staníc – Manchester Oxford Road, Deansgate a Salford Central. Manchester nieje vybavený systémom metra. Električková doprava[upraviť | upraviť zdroj] V Manchesteru existuje električkový systém dopravy nazývaný Metrolink prevadzkovaný spoločnosťou Serco. Tento systém spojuje centrum mesta s Altrinchamom, Ecclesom a Bury. Časový interval medzi jednotlivými spojmi je 6–12 minút. Ročne prepraví takmer 20 miliónov pasažierov. V júni 2006 vláda oznámila zámer podpory rozšírenia tohto dopravného systému, po ktorom by mal byť schopný prepraviť až 50 miliónov cestujúcich ročne. Autobusová doprava[upraviť | upraviť zdroj] Manchester a jeho okolie je vybavené hustou sieťou autobusovej dopravy spojujúcej mesto so satelitnými časťami a okolitými dedinami. Autobusovú dopravu v meste prevádzkuje veľa spoločností – First Group, Stagecoach, Finglands, UK North, Arriva a R. Bullock. Jednou z veľmi vyťažených trás je spoj Oxford Road – Wilmslow Road, jedna z najrušnejších autobusových trás v Európe, ktorou sa dopravujú študenti a zamestnanci z okrajových štvrtí mesta do centra, kde sa nachádza mnoho univerzitných učební a kancelárii. First Group tiež prevádzkuje bezplatnú autobusovú službu Metroshuttle, ktorá spojuje dôležité oblasti mesta – železničné stanice Manchester Victoria, Manchester Piccadilly a Manchester Oxford Road s Čínskou štvrťou, Deansgate, Salford Central a Albert Square. Tieto spoje sú veľmi populárne a bývajú preplnené. V súčasnosti sú prevádzkovane tri linky rozlíšené farebne – oranžová, zelená a purpurová. Frekvencia spojov je v rozmedzí 5 až 10 minút a doplňuje tak dopravnú sieť Metrolink a železnicu. Veľmi populárne sú tiež linky, na ktorých jazdia kĺbové autobusy, napríklad linky Bury – Manchester alebo Bolton – Manchester. Hlavným stanoviskom pre diaľkové autobusy (spoje prevádzkuje predovšetkým National Express) je Manchester Central Coach Station na Chorlton Street. Ide o moderné a dobre vybavené stanovisko po rekonštrukcii ukončenej v marci 2002. Riečna doprava[upraviť | upraviť zdroj] Jedným z odkazov priemyselnej revolúcie je rozsiahla sieť kanálov – Manchester, Bolton & Bury Canal, Rochdale Canal, Manchester Ship Canal pre spojenie s morom a Bridgewater Canal, Ashton Canal a Leeds & Liverpool Canal. V súčasnej dobe sú využívané pre výletné plavby. Kultúra[upraviť | upraviť zdroj] Galérie[upraviť | upraviť zdroj] V oblasti Veľkého Manchesteru sa nachádzo veľa umeleckých galérií: - Lowry v Salford Quays – obrazáreň s dielami salfordského maliara L. S. Lowryho - Athenaeum - Salford Museum and Art Gallery v Salfordu - Manchester Art Gallery - Whitworth Art Gallery - Chinese Arts Centre - Cornerhouse - Castlefield Gallery - Cube Gallery - Comme Ca Art Gallery - Barn Gallery Múzea[upraviť | upraviť zdroj] Múzea v Machesteru: - Greater Manchester Police Museum - Imperial War Museum North v Trafford Parku - Manchester Jewish Museum - Manchester Museum - Museum of Science and Industry - Pankhurst Centre - People’s History Museum - Urbis - múzeum života v meste - Gallery of Costume Divadla[upraviť | upraviť zdroj] Manchester je známy svojimi výbornými divadlami. Veľké sály majú napríklad Manchester Opera House, veľké komerčné divadlo, ktoré uvádza výjazdné predstavenie divadelných spoločností z West Endu, Palace Theatre a Royal Exchange Theatre, veľké divadlá sídliace v mieste burzy bavlny. Library Theatre je malé divadlo sídliace v suteréne hlavnej mestskej knižnice. Medzi ďalšie divadlá v meste patrí Lowry a Studio Salford. Medzi menšie divadelné sály patrí Green Room, zamerané na okrajové žánre, Contact Theatre - divadlo predovšetkým pre mladých divákov a Dancehouse, s tanečnými produkciami. Manchester je tiež sídlom dvoch významných divadelných škôl – School of Theatre a Arden School of Theatre. Royal Northern College of Music má vyčlenené špeciálne priestory pre opernú a klasickú hudbu. Klasická hudba[upraviť | upraviť zdroj] Počas dlhej doby bola hlavnou sálou pre klasickú hudbu Free Trade Hall na Peter Street. Od roku 1996 sa ňou stala moderná koncertná sála pre 2 000 poslucháčov Bridgewater Hall, domovská sála Hallé Orchestra. Táto sála patrí medzi najlepšie technický vybavené sály pre koncerty klasickej hudby s veľmi kvalitne navrhnutými akustickými parametrami. Ďalšími koncertnými sálami sú RNCM, Royal Exchange Theatre a Manchesterská katedrála. Manchester je aj významným centrom hudobného vzdelávania. Nachádzajú sa tu školy Royal Northern College of Music a Chetham’s School of Music. Populárna hudba[upraviť | upraviť zdroj] Manchester vytvára svojím multikulturálnym prostredím vhodné podmienky pre populárnu hudbu, na ktorej bohatú históriu sú obyvatelia mesta právom hrdý. Medzi skupiny, ktoré vznikli v Manchesteru je možno zaradiť: - Oasis - Noel Gallagher - Liam Gallagher - The Stone Roses - The Smiths - Bee Gees - Hollies - Mindbenders - 10cc - Joy Division - New Order - Simply Red - Take That Televízia a rádio[upraviť | upraviť zdroj] Centrála Granada Television, pobočky ITV, sa nachádza na Quay Street v štvrti Castlefield. Vedenie BBC pre severozápadné Anglicko sídli v New Broadcasting House na Oxford Road v južnej časti mesta a produkuje tu niektoré svoje lokálne programy. Manchester je tiež základňou pre výrobu programov BBC One v severozápadnom regióne. V BBC existuje zámer presťahovať časť personálu a technického vybavenia do roku 2010 z Londýna do Manchesteru. Od roku 2000 vysiela aj lokálny televízny kanál Channel M, prevádzkovaný spoločnosťou Guardian Media Group. Medzi lokálne rádiové stanice patrí BBC Radio Manchester, Key 103, Galaxy, Piccadilly Magic 1152, 105.4 Century FM , 100.4 Smooth FM, Capital Gold 1458 a Xfm. V rámci južného Manchesteru sú prevádzkované aj obecné rádiové stanice napríklad ALL FM 96.9 a Wythenshawe FM 97.2. Noviny a časopisy[upraviť | upraviť zdroj] Noviny Gurdian boli založené v Manchesteri roku 1821 a vydávane ako Manchester Guardian. Ich ústredie sa stále nachádza v Manchesteri aj keď mnoho riadiacich funkcií bolo presunutých roku 1964 do Londýna. V rámci týchto priestorov sídli aj redakcia sesterského večerníka Manchester Evening News. Najčítanejším denníkom rozširovaným bezplatne v meste je týždenník Manchester Metro News. Ďalším bezplatne dostupným denníkom je Metro North West. V Manchesteri sídlili po dlhý čas dôležité redakcie množstva celoštátnych denníkov, napríklad Daily Telegraph, Daily Express, Daily Mail, Daily Mirror a The Sun. V súčasnej dobe však má kancelárie iba Daily Sport. V časoch najväčšieho rozvoja bolo v Manchesteri zamestnaných až 1 500 novinárov. V 80. rokoch 20. storočia nastalo postupné uzatváranie redakcií a ich sťahovanie do Londýna a označenie druhá Fleet Street stratilo svoj význam. Náboženstvo[upraviť | upraviť zdroj] Anglikánska diecéza v Manchesteri bola založená roku 1847. Manchester je začlenený do rímskokatolíckej diecézy Diocese of Salford. Mesto má tiež významné komunity moslimov a najpočetnejšie židovské spoločenstvo mimo Londýn. Vzdelanie[upraviť | upraviť zdroj] V Manchesteri sa nachádzajú tri univerzity. University of Manchester a Manchester Metropolitan University sa nachádzajú v južnej časti mesta. Prvá z nich je jedna z najväčších vysokých škôl Veľkej Británie a vznikla v jeseni 2004 zlúčením Victoria University of Manchester a UMIST. Asi tri kilometre na západ od centra mesta blízko Salfordu sídli University of Salford. Spolu s University of Bolton , Royal Northern College of Music a University Centre Oldham má oblasť Veľkého Manchesteru asi 100 000 študentov. University of Manchester, Manchester Metropolitan University a Royal Northern College of Music sú zoskupené na južnom okraji mesta a vytvárajú veľký univerzitný komplex v okolí Oxford Road. Manchester Grammar School je súkromná stredná škola pre chlapcov nachádzajúca sa v štvrti Fallowfield na juhu mesta. V povojnovom období bola priamo financovaná štátom a neplatilo sa tu školné ale od roku 1976 sa, potom čo labouristická vláda ukončila priame financovanie gymnázií, stala súkromnou školou. Pôvodne sídlila na prominentnom mieste blízko katedrály ale bola presťahovaná na Old Hall Lane vo Fallowfielde, aby bola schopná uspokojiť zvyšujúci sa počet študentov. V pôvodnej lokalite teraz sídli Chetham's School of Music. Šport[upraviť | upraviť zdroj] V Manchesteri sídlia dva významné futbalové kluby Manchester United a Manchester City. Domovským štadiónom Manchester City je Etihad Stadium a u Manchesteru United je to známy Old Trafford, jeden z najväčších futbalových štadiónov v Anglicku nachádzajúci sa v štvrti Trafford. Tieto veľkokluby sú iba dva z množstva futbalových mužstiev v rámci Manchesteru, ďalšími sú napríklad Oldham Athletic, Stockport County, Bury, Wigan Athletic, Rochdale a Bolton Wanderers. Podľa výskumu Urbis centre má mesto najvyššiu koncentráciu futbalových klubov na jedného obyvateľa na svete. Kriketový štadión Old Trafford (nie známy futbalový štadión) je domovským ihriskom kriketového klubu Lancashire County Cricket Club. Oblasť Veľkého Manchesteru je reprezentovaná ragbyovými klubmi Sale Sharks, Wigan Warriors, Salford City Reds, Oldham Roughyeds, Rochdale Hornets a Swinton Lions. Belle Vue Stadium v Gortone je využívaný plochodrážnym klubom Belle Vue Aces, ale usporiadavajú sa tu aj dostihy chrtov. Manchester sa aj pre svoju výbornú vybavenosť modernými športovými stánkami dvakrát neúspešne uchádzal o usporiadanie Olympijských hier v rokoch 1996 a 2000. Mesto má byť miestom niektorých súťaží Olympijských hier roku 2012. Turistické atrakcie[upraviť | upraviť zdroj] Architektúra[upraviť | upraviť zdroj] V Manchesteri sa nachádza veľké množstvo budov postavených od viktorianského obdobia až do súčasnosti. Väčšina honosných budov odráža pôvodné postavenie mesta ako centra obchodu s bavlnou. Veľa bývalých skladísk je dnes využívaných pre iné účely ale pôvodný charakter mesta bol zachovaný. Manchester sa teda vyznačuje veľkým počtom mrakodrapov. Veľká časť bola postavená v 60. a 70. rokoch 20. storočia. Jedným z novo stavaných mrakodrapov je Beetham Tower a po svojej dostavbe má byť (aj keď asi iba na krátku dobu) najvyššou stavbou Veľkej Británie mimo Londýn. Ďalšie zaujímavé stavby v Manchesteri: - Bridgewater Hall sídlo Hallé Orchestra - Corn Exchange teraz nákupné centrum Triangle - G-Mex centrum - John Rylands Library v Deansgate - London Road Fire Station - Manchester Central Library na St Peter’s Square od E. Vincenta Harrisa - Manchesterská radnice od Alfréda Waterhouse - Budova Midland Bank (teraz HSBC Bank) na King Street od Edwina Lutyensa - Midland Hotel - Piccadilly Gardens od Tadaa Anda - Palace Hotel - Portico Library - Royal Exchange - South Manchester Synagogue - Strangeways Prison od Waterhouse - Sunlight House - Trinity Bridge cez rieku River Irwell od Santiaga Calatravu - Manchester Victoria Station - Victoria Baths - Urbis Museum od Iana Simpsona Pomníky[upraviť | upraviť zdroj] V Manchesteri sa nachádzajú pomníky veľa osobností a udalostí, ktoré vytvárali históriu mesta. Najväčší počet týchto pamätníkov je umiestený na Albert Square, v priečelí mestskej radnice a v Piccadilly Gardens. Medzi najzaujímavejšie je možno zaradiť Alan Turing Memorial v Sackville Park blízko Canal Street, venovaný pamiatke otca modernej výpočtovej techniky, pamätník Abrahama Lincolna pripomínajúci krízu v textilnom priemysle na severe Anglicka v rokoch 1861 až 1865 spôsobenou Americkou občianskou vojnou a B of the Bang, pozoruhodná skulptúra, najvyššia svojho druhu vo Veľkej Británii, postavená na pripomienku usporiadania hier Commonwealtu roku 2002. Ulice a námestia[upraviť | upraviť zdroj] V Manchesteri sa nachádza veľké množstvo rušných ulíc a námestí. Časť ulíc v centre mesta je vyhradená pre pešiu zatiaľ čo ostatné, ktoré sú používané pre Metrolink, autobusovú a automobilovú dopravu sú často preplnené. Jednou z najstarších dopravných tepen je Market Street. Pôvodná stredoveká výzdoba v okolí Market Street aj niektoré ďalšie ulice ako Smithy Door boli zničené pri úpravách v 70. rokoch 20. storočia. Jednou z mála ulíc, ktorá si zachovala pôvodný charakter je Long Millgate, ktorá vedie na sever z Market Place. Ďalšou pozoruhodnou ulicou je Whitworth Street, široká ulica z 19. storočia obklopená záhradami a obklopená pôsobivými tehlovými stavbami, pôvodne slúžiacimi ako skladiská, ktoré sú dnes využívané ako obytné domy. Na juhu od centra mesta je centrom študentského života ulica Wilmslow Road . Ostatné zaujímavé miesta[upraviť | upraviť zdroj] - Great Northern Square - Spring Gardens - Cathedral Gardens - New Cathedral Street - Gay Village - Čínska štvrť — najväčšia čínska štvrť vo Veľkej Británii a druhá najväčšia v Európe Partnerské mestá[upraviť | upraviť zdroj] - Amsterdam, Holandsko - Aydin, Turecko - Bilwi, Nikaragua - Córdoba, Španielsko - Faisalabad, Pakistan - Chemnitz, Nemecko - Los Angeles, USA - Rehovot, Izrael - Petrohrad, Rusko - Wuhan, Čína Iné projekty[upraviť | upraviť zdroj] Externé odkazy[upraviť | upraviť zdroj] - Manchester City Council - Visit Manchester, the official tourist board - The Official Manchester City Guide - BBC Manchester - Rail map of Greater Manchester - National Statistics Profile - Manchester cestovný sprievodca z Wikivoyage


text: Slobodný softvér je podľa Nadácie slobodného softvéru (Free Software Foundation) taký softvér, ktorý poskytuje: slobodu spustiť program na akýkoľvek účel (sloboda 0), slobodu študovať a upravovať program (sloboda 1, ktorá vyžaduje prístup k zdrojovému kódu), slobodu kopírovať program, aby bolo možné pomáhať svojim blížnym (sloboda 2), slobodu vylepšiť program a poskytnúť toto vylepšenie verejnosti, aby bolo na úžitok celej spoločnosti (sloboda 3). V päťdesiatych a šesťdesiatych rokoch dvadsiateho storočia bol softvér najčastejšie poskytovaný s výhodami slobodného softvéru. Dodávaný softvér (ktorý bol nevyhnutný na „oživenie“ hardvéru) bol poskytovaný „zadarmo“, keďže náklady boli zahrnuté do nákladov na hardvér. I v 70. rokoch si programátori často vymieňali softvér podobným spôsobom, ako je to dnes pri slobodnom softvéri. Koncom 70. rokov začali firmy do svojich licencií systematicky pridávať obmedzenia pre používateľov. V roku 1984 začal Richard Stallman pracovať na projekte GNU a o rok neskôr založil Nadáciu slobodného softvéru (Free Software Foundation, FSF). Stallman zaviedol pojmy „slobodný softvér“ a „copyleft“, ktoré boli navrhnuté tak, aby dali používateľom slobodu a aby obmedzili možnosť toho, že si výsledok niekto privlastní. Termín „proprietárny softvér“ sa používa na softvér poskytovaný pod prísnejšími licenciami, ktoré neposkytujú tieto slobody. Autorský zákon vyhradzuje väčšinu práv na úpravu, kopírovanie a distribúciu programu vlastníkovi copyrightu; softvér publikovaný pod licenciou slobodného softvéru sa výslovne vzdáva väčšiny týchto vyhradených práv. V anglickom jazyku má slovo „free“ dva významy: „slobodný“ a „zadarmo“, výraz „free software“ možno teda pochopiť ako „slobodný softvér“ alebo „softvér zadarmo“. FSF zdôrazňuje prvý význam sloganom „free as in speech, not as in beer“ (slobodný ako „sloboda prejavu“, nie zadarmo ako „pivo zadarmo“); predávanie softvéru za peniaze nie je v rozpore s definíciou slobodného softvéru. CD nosiče so slobodným softvérom (ako napríklad GNU/Linux) sa bežne predávajú. Ten, kto si takéto CD kúpi, má však právo kopírovať ho a šíriť ďalej. Na druhej strane, mnohokrát pojem „softvér zadarmo“ nevyhovuje definícii slobodného softvéru, pretože neposkytuje niektoré slobody – napríklad zakazuje niektoré účely a spôsoby použitia, neobsahuje zdrojový kód, zakazuje šírenie za poplatok, atď. Významné príklady slobodného softvéru sú: jadrá operačných systémov GNU (Linux) a BSD kompilátor GCC nástroj na ladenie (debugger) GDB knižnice jazyka C DNS server BIND poštový server Sendmail webový server Apache relačné databázy MySQL a PostgreSQL programovacie jazyky Perl, Python, Tcl a PHP oknový systém X Window System pracovné prostredia GNOME a KDE kancelárske balíky LibreOffice a OpenOffice.org webový prehliadač Mozilla Firefox grafický editor GIMP Najčastejšie používanou licenciou pre slobodný softvér je GNU General Public License (GPL). Príklady niektorých ďalších licencií slobodného softvéru sú: BSD licencia, GNU Lesser General Public License (LGPL), Apache License, Mozilla Public License (MPL). Pozri aj Free and Open Source Software Open source Slobodný viacplatformový softvér Spoločnosť pre otvorené informačné technológie Externé odkazy Free Software Foundation – domovská stránka nadácie slobodného softvéru (Free Software Foundation) Definícia slobodného softvéru Debian – vysvetlenie (en)


text: DETSKÁ IZBA Pre tie najdôležitejšie bytosti na svete Deti majú strašne dôležitú prácu – najmä rozvíjať svoje osobnosti a objavovať svet navôkol. Mať doma pre ne tie správne veci tomu len pomôže. Odo dňa, kedy ste si ich priniesli domov až po deň, keď raz uletia do sveta môže ich sprevádzať náš detský nábytok, ktorý pre ne bude predstavovať to najlepšie možné domáce ihrisko. VŠETKY ODDELENIA: - Detský nábytok a spol. V detskej IKEA nájdete veľký výber detského nábytku, textílií, hračiek a všeličoho iného. Vedeli ste, že najdôležitejšie obdobie pre vývoj osobnosti človeka je prvých sedem rokov života? V tomto období sa formuje myseľ a osobnosť nového človeka. V detskej IKEA chceme, aby všetko, od praktického detského nábytku a skríň až po veselé hrkálky pre bábätká napomáhalo úspešnému štartu vašich detí do života. Takže keď hľadáte nejaké veselé nočné svetielko, napríklad s veselým duchom, alebo detský sporáčik, na ktorom budú deti „piecť“ pizzu, tak toto všetko a omnoho viac nájdete práve u nás. A keďže prvoradou prioritou v detskej IKEA je bezpečnosť, môžeme vás uistiť, že všetok detský nábytok aj všetko ostatné je starostlivo a dôkladne otestované. - Detský nábytok, ktorý rastie spolu s deťmi Deti rastú. Rastú po celý čas. Preto aj detský nábytok z našej ponuky je častokrát navrhnutý tak, aby rástol s nimi. Nájdete tu flexibilný nábytok pre bábätká, napríklad postieľku, ktorá sa časom dá premeniť na detskú posteľ. Alebo modulový úložný nábytok zo série STUVA, ktorý sa dá časom, s vekom, rôzne prispôsobovať a dopĺňať. Alebo postele, ktoré sa dajú predlžovať a rastú spolu s vašimi deťmi. Máme aj štylizovaný nábytok do detských izieb, ak túžite po zladenom vzhľade. Odporúčame napríklad sériu LEKSVIK. A keď hľadáte najmä nové nápady, ako čo najzaujímavejšie využiť väčšinu detského nábytku a hračiek, pozrite si naše inšpiratívne zariadené detské izby.


Mário sa rozhodol, že si výrobok objedná, keďže v liste sa uvádzalo, že bol „vyskúšaný a otestovaný". Výrobok však v skutočnosti otestovaný nebol a nefungoval.


Zdravím všetkých hráčov Minecraftu a fanúšikov dobrého hokeja! Moje meno znie Natália, a áno - som DIEVČA! Mnohých to isto .. znechutí a začnú nadávať. Kiss me ass - znie moja odpoveď. ( ) Mám 15 rokov a v hre môj nick je Skittle. Ako tie cukríky . Čo sa týka ČP - hrám tu už asi dva týždne (len na Planetoids). NIE, nie je to málo. Som aktívna a väčšinu času trávim von s priateľmi. Okrem MC hrávam Call of Duty, CSko, Farcry ... Vo voľnom čase sa venujem začiatočníckej grafike. Prečo by som mala byť práve ja Helper? 1.) Dokážem pomôcť a som celkom trpezlivá. 2.) Ovládam niektoré príkazy pre používanie server (ban, kick, WE, ...) 3.) V minulosti som mala post Evetera, OPčka a vlastním vlastný HAMACHI server. V celku som skúsená hráčka ... Na záver Vám chcem popriať veľa šťastia, majte sa a dúfam že Vás moja žiadosť aspoň trošku oslovila. Majte sa


text: Výpredaj! Inbike Turistika Rukavice Plný Prst Priedušná Proti Sklzu Vonkajšie Rukavice Cyklistické, Rybárske Dotykový Displej čalúnená Vojenské Taktické Rukavice / Táborenie a turistika | www.szusharmonia.sk Štítky: rybárske kliešte pesca, kmeň proti sklzu, láska pesca, kladivo proti sklzu, jersey mtb, kryt pesca, pesca rybárske boxy, dreváky proti sklzu, bicycl, podlahy proti sklzu. Priedušná Dotykový Displej Vonkajšie Rukavice Priedušná. Žiadny strach, potenie. Vhodný na jar, jeseň a leto. Dotykový displej dizajn. Stále môžete používať vaše inteligentné zariadenia s vonkajšie rukavice na. Protišmykové. Gumový prúžok na zvýšenie trenia. Háčika a slučky upevňovač: INBIKE turistika rukavice je nastaviteľná. Aplikácie: pešia Turistika, jazda na Bicykli, Horolezectvo, Rybolov atď. Tipy: skontrolujte Prosím nasledovné veľkosti grafu pred nákupom. Tam môže byť malé chyby spôsobené ručné meranie.


Ďalšie odporúčanie bolo od pani starostky z Kolty. Hovorí, že aj keď má obec zisk z prevádzky skládky, triedenie odpadu a kompostovanie je môže výrazne pomôcť, pretože na skládku sa vyváža menej odpadu a tým sa predlžuje jej životnosť.